भोजपुरी सिनेमा में खलनायक - ना खेलब ना खेले देब, खेलवे बिगाड़ देब, the villains in Bhojpuri cinema are not as memorable as in hindi cinema – News18 हिंदी\nभोजपुरी सिनेमा के खलनायक हिंदी सिनेमा जइसन लोकप्रिय नइखे.\nभोजपुरी सिनेमा में हीरो के रोल त एह स्तर के गढ़ल गइल जे दशकन बीतलो पर याद रहे बाकिर खलनायकन के चरित्र में ओह स्तर के प्रयोग ना भइल जइसन कि हिंदी सिनेमा में देखे के मिलल. 25 नवंबर ब्रजेश त्रिपाठी के जन्मदिन ह एही मौका पर भोजपुरी सिनेमा में खलनायक के रोल पर विशेष\nLast Updated : November 25, 2020, 16:07 IST\nपैरों में घुंघरू पहन महिलाओं के गेटअप में नजर आए Nirahua तो लोगों ने लिए मजे\nExclusive: भोजपुरी हीरोइनों की फीस को लेकर Gunjan Pant ने दिया बड़ा बयान\nना खेलब ना खेले देब, खेलवे बिगाड़ देब .सिनेमा में खलनायक के इहे काम होला नू. दरअसल खलनायक से हीं नायक के अस्तित्व बा. जब ले अन्हार ना होई, अंजोर के कीमत ना बुझाई. रावण के बिना राम के श्रीराम बनल मुश्किल रहे. नाट्यशास्त्र के रचयिता भरतमुनि भी लिखले बानीं कि व्यवस्थित वेशधारी प्रतिनायक भा खलनायक नाटक के मध्य पात्र ह जे नायक के स्थापित करे आ प्रसंग के आगे बढ़ावे में विदूषक भा कॉमेडियन के जइसन सहायता करे ला. दुनिया के कवनो भाषा भा बोली के नाटक होखे, उहे नाटक सबसे बेसी सफल चाहे यादगार भइल बा, जेकरा में खलनायक के भूमिका भी ओतने दमदार रहल बा जेतना नायक के. अगर हिंदी सिनेमा के बात कइल जाय त कई गो फिलिम में अइसन डायलाग चाहे खलनायकन के करेजा कंपकपा देवे वाला एक्टिंग बा जेकरा कारण कई दशक बीतला के बादो ऊ सब फिलिमन के याद कइल जाला.\n90 के दशक के फिलिम प्रेमी से पूछ लिंही कि तहलका फिलिम याद बा त ऊ शायद सोच-विचार में पड़ जाई कि कवन तहलका बाकिर अगर ओही घरी एगो डायलाग सुना दिहीं ‘डॉन्ग कभी रॉन्ग नहीं होता’ त तुरंते सब याद आ जाई. धर्मेंद्र, शम्मी कपूर, नसीरुद्दीन शाह, आदित्य पांचोली जइसन बड़-बड़ हीरो लोग से सजल ई फिल्म अपना खलनायक अमरीश पुरी के डेरावे वाला भेष-भूसा आ डायलाग खातिर आजो याद राखल जाला. मिस्टर इंडिया के मोगैंबो खुश हुआ केकरा ना याद होखी. तेजाब फिल्म के हीरो से जादे जलवा ओकर खलनायक मोगैंबों के रहे. सिनेमा देख के निकले वाला लोग मोगैंबों के चर्चा करत निकलल रहे. गब्बर सिंह शोले फिल्म के करीब तीन दशक बादो ओसहीं याद बाड़न जइसे उनकर डायलाग कितने आदमी थे.\nभोजपुरी सिनेमा के भी उमिर कम नइखे\nहिंदी सिनेमा सौ साल से ऊपर के हो गइल बा त भोजपुरियो सिनेमा लगभग 60 साल के हो गइल बा. भोजपुरी सिनेमा में हीरो के रोल त एह स्तर के गढ़ल गइल जे दशकन बीतलो पर याद रहे बाकिर खलनायकन के चरित्र में ओह स्तर के प्रयोग ना भइल जइसन कि हिंदी सिनेमा में देखे के मिलल.\nएकर कारण शायद कुछ सामाजिको हो सकेला. सिनेमा अपना समाजे के नू प्रतिनिधित्व करेला. ओकरे नू प्रतिबिम्ब ह. शुरूआती भोजपुरी सिनेमा के कहानी गंवई वातावरण में बेसी गढ़ल गइल बा जहां लोग के बीच परमानेंट खलनायक जइसन बात चाहे भावना जादे ना रहेला. गांव-घर या गोतिया-नाता से बेसी मुंह-फुलाई चाहे जरनियाही जइसन बात रहेला. ई आपसी मनमुटाव तक त रहेला बाकिर बहुत सा अइसन परब-त्योहार चाहे शादी-बियाह के मोका बा जवना में ई गोतिया देयाद के भी साथे लेवे के पड़ेला. कुल देवता के पूजा चाहे परिवार के कवनो आदमी के किरिया करम होखे, लाख जरनियाही के बादो सब गोतिया लोग के साथे आवे के होखेला त गंवई माहौल या आपसी फूट के बहुत बड़ा स्तर पर देखावे के कम गुंजाइश के कारणे शायद भोजपुरी में मौगैंबो, गब्बर सिंह डॉन्ग के स्तर के ना गढ़ाइल होखी. भोजपुरी सिनेमा में शुरु में विलेन अमूमन ठाकुर, दबंग अउर डाकू होत रहल. देखल जाय त हिंदी फिलिमन के शुरुआती दौर के खलपात्र भी एही तरह के होत रहले. धीरे-धीरे ओकरा में नया-नया रंग आइल आ ऊ मोगैंबों, डॉन्ग, लॉयन चाहे डॉर डैंग के ओरे कूच कइल. त भोजपुरी सिनेमा धीरे-धीरे हिंदी के बेसी लगे आवत गइल त खल चरित्र पर भी काम होखे शुरू भइल. खल चरित्रन के भेस-भूषा से लेके, उनकर रुआब, संवाद सब पर काम होखे शुरू भइल. भोजपुरी भाषा में जतना मिठास बा ओतने कड़क एकर मिजाजो ह त जब खल चरित्रन पर प्रयोग भइल त उहो जबरदस्त हिट रहल. भोजपुरिया विलेन में भी विविधता आवे लागल.\nकुछ डायलॉग चलले सब\n‘जिंदगी झंड बा, फिर भी घमंड बा' भोजपुरी के ई हिट डायलाग त हिंदी सिनेमा से लेके टीवी चैनलन पर आ कॉमेडी शो में भी केतना बेर इस्तेमाल भइल होखी कवनो ठेकाना नइखे. ई भोजपुरी के गर्व, ओकरा अक्खड़पन आ ओकर फकीरी मिजाज तीनों के बड़ सुघर संजोग ह. ओसहीं ‘ना खेलब ना खेले देब, खेलवे बिगाड़ देब’ होखे चाहे ‘फटी त फटी लेकिन पावर ना घटी’ जइसन डायलॉग के साथे देखन में छोटन लगे, घाव करे गंभीर वाला बात बा. ‘अपना जबान के लंबाई से हमरा करेजा के चौड़ाई के नाप मत लीहे, ना त खानदान के लास उठावत-उठावत जिनगी बीत जाई’ खतरनाक गेट अप, लाल-आंख चढ़ाके जब भोजपुरिया फिलिमन के खलनायक भी दमदार डायलॉग बोलेले त फिलिम के स्तर ऊपर उठ जाला. ई बात कहे में कवनो संकोच ना होखे के चाहीं कि भोजपुरी सिनेमा में विलेन पर ओतना काम नइखे भइल जतना होखे के चाहत रहे बाकिर जतना भइल बा, उहो कम दमदार नइखे.\nबात अगर पुरनका दौर के विलेन के कइल जाव त पहिले के भोजपुरी फिल्म 1962 के ‘गंगा मैया तोहे पियरी चढ़ईबो’ के विलेन रहलन रामायण तिवारी जे बाद में कई गो बड़ भोजपुरी फिलिम प्रोड्यूस भी कइलें. दूसर फिलिम ‘लागी नाही छूटे राम’ में भी रामायण तिवारी ही खलनायक रहलें. उनके बाद कुंदन अइलें जे बिदेसिया, बलम परदेसिया जइसन फिलिम कइलें. हरी शुक्ला आपन पहिल फिलिम‘ गंगा मैया तोहे पियरी चढ़ईबो ’में कॉमेडी रोल कइलें रहलें. बाद में उ कॉमेडियन के साथे साथ विलेन भी बने लगलें. उनकरे जइसन कन्हैया लाल भी शुरुआती फिल्मन में कबो कॉमेडियन त कबो मुनीम या कवनों खलपात्र करत रहलें. राम सिंह खलनायकी में आपन एगो अलगे पहचान बनवलें, उ सुजीत कुमार के दूगो हिट फिलिम‘ दंगल’ अउर ‘माई के लाल’ में दमदार खलनायक के रोल निभा के दर्शकन पर आपन असर छोड़लें. बाद में उ कइगो सफल फिल्मन में खलनायकी कइलें. ब्रजकिशोर के पुरान भोजपुरी फिल्मन में खलपात्र निभावत देखल जा सकेला. उ कुणाल सिंह के कई गो फिल्मन में नकारात्मक भूमिका निभवले बाड़े. विजय खरे पुरान भोजपुरी फिल्मन के बड़ विलेन में पहला पंक्ति में आवेलें. उ आपन करियर के शुरुआत साल 1983 के हिट फिलिम‘गंगा किनारे मोरा गाँव से’कइलें. पुरान दौर के खलनायकन में गिरीश शर्मा आ उदय श्रीवास्तव के काम भी उल्लेखनीय बा\nमहिला खलनायकन में भी स्थिति जन्य किरदार ही बनत रहल. तब लीला मिश्रा, शुभा खोटे आदि कलाकार भोजपुरी मे बतौर खलनायिका काम करत रहली जे हिंदी फिल्म में भी काफी सक्रिय रहली. तब आज के जइसन भोजपुरी एगो अलग इंडस्ट्री के रूप में व्यवस्थित ना भइल रहे, कलाकार से लेके टेक्नीशियन तक हिंदी, मराठी अउर साउथ के फिल्मन से ही आवत रहले. शुभा खोटे के कुछ बड़ भोजपुरी फिलिम में सुजीत कुमार के ‘दंगल’ अउर भारत कपूर के ‘गंगा के तीरे तीरे’बा. उनकरा पर ‘दंगल’ में फिल्मावल गइल एगो गाना काफी मशहूर बा.\nनायक कुणाल सिंह बतावेलें कि पुरान समय के विलेन आज के जइसन माफिया, आतंकवादी, गुंडा, अंडरवर्ल्ड डॉन कम जबकि लाला, ठाकुर, सामाजिक समस्या के वजह से बनस. विलेन, बेटी के गैर-जातीय विवाह के विरोध करे वाला अड़ियल पिता जादा होत रहले. हालाँकि उहो एकरा पीछे समाजके तत्कालीन बनावट के प्रेरणा स्रोतबतावेलन. जबकि अब भोजपुरी फिलिम गांव से निकलके शहर में आके समाज के दायरा बढ़वले बा. डिजिटल ज़माना में लोग भारत में बइठल पूरा विश्व के ब्यौरा लेत रहता एही से सिनेमा में हीरो आ विलेन के चरित्र निर्माण में अंतर आवता. कुछ बुनियादी समस्या जइसे महिला पर होत ज़ुल्म, भ्रूण हत्या, जातीय असमानता समाज में आज भी बा, जेकरा से फिल्मन के खलपात्र भी ओइसने गढ़ल जात बाड़ें. आज के विलेन माने एंटी हीरोज पहचान के मुहताज नइखन. एह दौर के कुछ स्थापित आ लोकप्रिय विलेन में सुशील सिंह, अवधेश मिश्रा आ संजय पाण्डेय के नाम लिहल जा सकेला. अनूप अरोड़ा, मनोज टाइगर आ विपिन सिंह के भी कई गो शेड्स बा. एकरा बाद आयाज़ खान, समर्थ चतुर्वेदी, देव सिंह, उमेश सिंह, विष्णु शंकर बेलू , बालेश्वर सिंह, राज प्रेमी, प्रेम दुबे, करण पाण्डेय, अमित शुक्ला आ महिला विलेन में नीलिमा सिंह चर्चित नाम बा.\nआज विलेन पर एतना बात हम एह से कह गइनी ह कि आज भोजपुरी सिनेमा के एगो दमदार विलेन के जन्मदिन ह. एगो अइसन विलेन, अइसन कलाकार जे भोजपुरी सिनेमा के पुरनका आ नवका दुनो दौर में सक्रीय रहल बाड़न. उनकर नाम ह ब्रजेश त्रिपाठी. साल 1983 में आपन करियर के शुरुआत करे वाला ब्रजेश त्रिपाठी भोजपुरी के साथे हिंदी में भी बहुते काम कइलें बाड़े। आपन लम्बा कद काठी अउर चौड़ा डील-डौल के वजह से उनका के हमेशा दमदार किरदार ही ऑफर होत रहल बा. उ मशहूर भोजपुरी हीरो राकेश पाण्डेय के फिलिम‘ बंसुरिया बाजे गंगा तीर’ फिलिम से आपन सफ़र के शुरुआत कइलें रहले. ओकरा बाद उ फिलिम ‘गंगा की बेटी’ में महाभारत सिरियल के द्रोणाचार्य सुरेंदर पाल के विरुद्ध खलपात्र निभवले. ‘पिया टूटे ना पिरितिया के डोर’, ‘बटोहिया’, ‘हो जाये द नैना चार’, ‘पतोह-बिटिया’ उनकर 80 आ 90 के दशक के उल्लेखनीय फिलिम हवे. आधुनिक दौर में पंडित जी बताई ना बियाह कब होई’, ‘राम-बलराम’, ‘देवा’, ‘उठाई ले घुंघटा चाँद देख ले’ उनके कुछ बेहतरीन किरदार वाला फिलिम ह. बकौल ब्रजेश त्रिपाठी अब भोजपुरी सिनेमा के कैनवास बड़ हो गइल बा अउर उ बड़ बजट में भी बने लागल बा. एगो ज़माना रहल जब साल में 1-2 फिलिम बनत रहल, अब समूचे भारत भर में भोजपुरी के हर रोज़ कम से कम 15 गो फिलिम के शूटिंग होता. कोरोना के असर भोजपुरियो इंडस्ट्री पर पडल बाकिर फेर सुगबुगाहट भइल बा.\n(लेखक मनोज भावुक भोजपुरी सिनेमा के इतिहासकार हईं )\nVaranasi News: तीसरी लहर में भी व्यापारियों को बड़ी चोट, करोड़ो के ऑर्डर होने लगे कैंसिल\nUP Election 2022: वाराणसी के रोहनिया विधानसभा सीट पर जानिए क्या है सियासी मिजाज\nVaranasi News: दीपों से जगमगा उठा BHU का विश्वनाथ मंदिर,जानिए क्या है वजह\nVaranasi News: विश्वप्रसिद्ध गंगा आरती पर कोरोना का ग्रहण,छीन गई भव्यता अब एक अर्चक कर रहा आरती\nTags: Article in Bhojpuri, Bhojpuri Cinema


राज्य कर्मचारियन के इलाज सरकारिए अस्पताल में करावे के होखी : उच्च न्यायालय – टटका खबर\nराज्य कर्मचारियन के इलाज सरकारिए अस्पताल में करावे के होखी : उच्च न्यायालय\nइलाहाबाद, 09 मार्च (वार्ता) इलाहाबाद उच्च न्यायालय प्रदेश के खस्ताहाल चिकित्सा व्यवस्था के दुरूस्त करावे ला डाक्टरन आ स्टाफन के खाली पद के जल्दी से भरे के आदेश का साथही कहले बा कि सरकारी वेतन भोगी कर्मियन आ उनुका परिवारवालन के इलाज सरकारिए अस्पताल में करावे के होखी आ केहू के वी.आई.पी. ट्रीटमेंट ना दीहल जाव. आ जे लोग आपन भा अपना परिजन के इलाज निजी अस्पताल में करवावे ओकरा खरचा के भरपाई सरकारी खजाना से जनि कइल जाव.\nन्यायालय इहो कहलसु कि अस्पतालन के आडिट कैग से करावल जाव आ सरकारी डाक्टरन के निजी प्रैक्टिस पर रोक लगावे ला हर जिला में विजिलेंस टीम बनावल जाव. कहलसि कि सगरी सरकारी अस्पतालन के आडिट एक साल का भीतरे करा लीहल जाव.\nई आदेश न्यायमूर्ति सुधीर अग्रवाल आ न्यायमूर्ति अजित कुमार के खण्डपीठ इलाहाबाद के स्नेहलता सिंह आ अउरिओ लोगन के जनहित याचिका पर दिआइल बा. न्यायालय साथही मुख्य सचिव के एह निर्देशन के पालन सुनिश्चित करावे आ कार्यवाई रिपोर्ट 25 सितम्बर 2018 के पेश करे के कहले बावे.\nइलाहाबाद उच्च न्यायालय, सरकारी अस्पताल\nराज्यसभा चुनाव : जया बच्चन सपा उम्मीदवार के तौर पर परचा दाखिल कइली


३६ घंटा लगातार शूटिंग करावेली पाखी हेगडे – Anjoria\nभोजपुरी परदा के सबले लोकप्रिय अभिनेत्री पाखी हेगडे निर्माता आ निर्देशको लोग के पसन्दीदा हई. एह चलते उनुका लगे काम के बोझ अतना बा कि कबो कबो उनका छत्तीस छत्तीस घंटा ले शूटिंग करावे के पड़ जाला. दिन में “संतान” के शूटिंग करत बाड़ी त रात में “रामपुर के लक्ष्मण” खातिर एगो खास गाना के शूटिंग. दिन में असलम शेख निर्देशित फिल्म “भईया हमार दयावान” के शूटिंग त रात में अभय सिन्हा के फिल्म “बिदेसिया” के शूटिंग. कहेली कि निर्माता के ध्यान राखहीं के पड़ेला काहे कि ओह लोग के पूंजी लागल रहेला सिनेमा में आ काम रुकला पर भा देरी होखला से ओह लोग के बहुते नुकसान हो जाला. अपना एह गुनी सुभाव का चलते पाखी हेगडे के सफलतो डबल रेट से मिलेला. जइसे कि हाल ही में रिलीज फिल्म “आखिरी रास्ता” बिहार में कमाल कइले बा त मुंबई में उनकर फिल्म “लोफर” के धूम मचल बा. आजुकाल्हु पाखी हेगडे के नाहियो त दर्जन भर से बेसी फिल्म फ्लोर पर बाड़ी सँ.


मधुशाला : एगो कजरी : - JaiBhojpuri.com\nमधुशाला : एगो कजरी :\nPosted by Umesh Gautam on July 6, 2012 at 5:49pm\nरामा रामा गोरे बदन भौँह काला , नयन मधुशाला ए रामा । आरे रामा कँचन बरन केश काला , नयन मधुशाला ए रामा ।। * चमके सुरतियाँ जईसे चमके बिजुरीयाँ रामा । चलेली डहरियाँ त होखेला अजोरीयाँ रामा । । * रामा रामा चले करेजा प नेपाला , नयन मधुशाला ए रामा । आरे रामा कँचन बरन केश काला ,नयन मधुशाला ए रामा ।। * गोरकी गतरियाँ प हरिअर चुनरीयाँ रामा । मीठी मीठी बोलियाँ से गावेली कजरीयाँ रामा * रामा रामा गउवाँ मेँ उड़ी गईल हाला , नयन मधुशाला ए रामा । आरे रामा कँचन बरन केश काला , नयन मधुशाला ए रामा ।। * अईसन सुरतियाँ , जगतियाँ मेँ नाही रामा । पावन प्रीतियाँ ईनिकर कह के ना चाही रामा ।।* रामा रामा देखी देखी बदरो चिल्लाला . नयन मधुशाला ए रामा । आरे रामा कँचन बरन केश काला , नयन मधुशाला ए रामा ।। Views: 85\nTags: उमेश, कजरी, गौतम Like 14 members like this\nComment by Umesh Gautam on July 6, 2012 at 5:58pm अगर रउरा सावन मेँ कजरी ना गवनी त समझी की कुछ ना कईनी । त गाई आ मजा ली । जय भोजपुरी । Comment by नबीन भोजपुरिया ( NB ) on July 10, 2012 at 12:07am उमेश जी प्रनाम आ जय भोजपुरी\nबहुत नीमन , बहुते सुनर !\nजय भोजपुरी Comment by Shyam Narain Verma on July 10, 2012 at 9:47am उमेश जी\nबहुत नीमन , और मन मोहक !\nजय भोजपुरी Comment by Umesh Gautam on July 10, 2012 at 4:38pm नवीन भईया आ वर्मा जी । हम आभारी बानी । प्रणाम आ जय भोजपुरी । Comment by sanjay panday on July 12, 2012 at 11:31am sawan me kajari ke maja hi kuch aur hola eh rachana khatir bahut bahut dhanyavad |\njia bhojpuri |\nComment by Umesh Gautam on July 12, 2012 at 8:58pm सँजय भैया । राउर प्यार अनमोल बा । प्रणाम आ जय भोजपुरी । Comment


भोजपुरी फिल्म इण्डस्ट्री न्यूज एक नजर में (19 जून 2011) – Anjoria\nहम हईं धर्मयोद्धा मुंबई में शान से रिलीज भइल. निर्माता नारायण सिंह गुड्डू. निर्देशक स्वप्निल मयंकर. मुख्य कलाकार सुदीप पाण्डेय, अविनाथ शाही, प्रिया शर्मा वगैरह. फिल्म शान से चलत बिया. एह पारिवारिक फिल्म में दू भाईयन के कहानी बा. बड़का भाई छोटका के शहर भेज के बड़का आदमी बनावे खातिर का का करत बा आ जब छोटका भाई बड़का आदमी बन जात बा त बड़का भाई के अपना कर्म के का फल मिलत बा, इहे देखावल गइल बा एह फिल्म में. प्रिया शर्मा आ कोमल ढिल्लो एह फिल्म के नायिका हईं जा.\nपिछला दिने निर्माता बी के सिन्हा के फिल्म तकदीर के संगीतमय मुहुर्त कुणाल सिंह का हाथे नारियल तूड़वा के करावल गइल. अशोक घवाहिल का संगीत पर उदित नारायण का आवाज में गाना रिकार्ड करावल गइल. फिल्म के निर्देशन कमर हाजीपुरी करीहे.\nधक धक धड़के जियरा हमार के मुहुर्त करावल गइल. निर्माता रविशंकर ज्योति के कहना बा कि एह फिल्म में बिहार के मुख्यमंत्री नीतीशो कुमार लउकीहे. फिल्म के कहानी के नायक दू भाई के किरदार मोहन राठौर आ आलोक कुमार करीहे आ रानी चटर्जी के मुख्य भूमिका रही.\nनंबर वन निर्देशक राजकुमार पाण्डेय नंबर वन खलनायक संजय पाण्डे के एक बेर फेर अपना फिल्म खातिर साइन कइले बाड़न. दुनु जने एह बेर नौंवा हाली एक साथ काम करे जा रहल बा.\nहालही में जब वोडाफोन कंपनी अपना गाहकन के अपना चहेता स्टार से बितयावे खातिर एगो स्पेशल सेवा स्टार टॉक के शुरुआत कइलसि त मनोज तिवारी से बतियावे खातिर एके घंटा में दू लाख लोग फोन कर दिहल. अब अतना लोग से अतना कम समय में त नाहिये बतियावल जा सकत रहे से चुनिंदा बीस लोग के बात करे के मौका मिल पावल आ बाकी लोग के एह बात के आडियो सुन के संतोष करे के पड़ल. मनोज तिवारी से बतियावे वालन में हर उमिर के लोग रहे. बतावल जात बा कि पिछला बेर अइसने एगो कार्यक्रम में एगो दोसर सुपर स्टार से बतियावल चाहे वालन के संख्या तीने हजार तक चहुँप पावल रहे.\nमहेश पाण्डे के शादी २४ जून के बनारस में होखे जा रहल बा. छोटका परदा पर कहानी घर घर की, क्योंकि सास भी कभी बहू थी जइसन धारावाहिक लिख लिख के एगो नया ट्रेंड शुरु करे वाला महेश पाण्डे ३३२ मुंबई टू इण्डिया, गब्बर सिहं, हम बाल ब्रह्मचारी तू कन्या कुँआरी जइसन फिल्मन के निर्माण आ निर्देशनो कर चुकल बाड़े. महेश पाण्डे के शादी बनारस के कन्या मधु का साथे होखे जा रहल बा आ एह शादी में भोजपुरी सिनेमा के बहुते लोग मौजूद रहेवाला बा.\nटी सीरीज से औलाद के म्यूजिक रिलीज भइल. निर्माता दिनेश लाल यादव निरहुआ, निर्देशक असलम शेख. मुख्य कलाकार निरहुआ, प्रवेशलाल, पाखी हेगडे, शुभी शर्मा वगैरह.\nपटना के रहेवाला राहुल खान भोजपुरी फिल्म में कलाकार का रुप में आपन कैरियर शुरु कइले बाड़े. बाबूजी के मन रहे कि बेटा इंजीनियर बने त ऊ बन गइले. बाकिर साथही एक्टिंग करे के सपनो जिन्दा रखले. रविकिशन अभिनीत फिल्म “युद्ध हथकड़ी” के शूटिंग में राहुल खान हालही में शामिल हो के लवटल बाड़न.\nBhojpuri Film Industry News (19 July 2011)


विनय आनन्द और श्रीधर शेट्टी चउथा हाली एक संगे – Anjoria\nविनय आनन्द और श्रीधर शेट्टी चउथा हाली एक संगे\nभोजपुरी सुपर स्टार विनय आनंद आ निर्देशक श्रीधर शेट्टी चउथा बेर अपना जोड़ी क जयजयकार करावत नजर अइहें. फिल्म होई ‘मंगल फेरा’ जवना के भोजपुरी आ गुजराती में बनावल जाई. एहसे पहिले ई जोड़ी ‘जय हो दूल्हे राजा’, ‘कजरा मोहब्बत वाला’ आ ‘खूनी दंगल’ बना चुकल बाड़े, ‘मंगल फेरा’ एह जोड़ी के चउथी फिलिम हियऽ. एकर निर्माण गायत्री राठौड़ आ वंशमणि शर्मा करत बाड़े, कहानी दशरथ राठौड़ के लिखल बा.\nगायत्री सिने प्रोडक्शन अउर देवशक्ति फिल्म्स के बैनर तले बने जात एह फिल्म के शूटिंग5जून से नेपाल आ गुजरात में होखी.\n‘पागल प्रेमी’ 18 मई के बिहार में रिलीज होखी


मनोज तिवारी – पृष्ठ 8 – Anjoria\nअप्रैल 18, 2010 OmPrakash Singh\nभोजपुरी सिनेमा के मेगा स्टार मनोज तिवारी मृदुल के एक्शन अवतार दर्शक लोग आदिशक्ति इंटरटेनमेंट आ प्रीतम रेड्डी के प्रस्तुति मर्द नम्बर वन में जल्दिये देखेवाला बा. राहुल मूवीज मेकर्स…\nअप्रैल 10, 2010 OmPrakash Singh\nमनोज तिवारी के अभिनय आ गायन में संवेदना के सागर हिलोर मारेला. प्रेम, सौंदर्य, अवसाद, मिलन, बिछोह, रुसवाई, आ बेवफाई के गहिरा अहसास से भरल उनका गीतन पर जब कवनो…


बतकुच्चन – पृष्ठ 14 – Anjoria\nरहिमन पानी राखिए बिन पानी सब सून. पानी गए ना उबरे मोती मानुष चून. पानी के महत्ता हमनी सभ के मालूम बा. जाने वाला लोग बतावेला कि तिसरका विश्वयुद्ध पानिए…\nपरुआ बैल के हेहव के आसा एह पर तनी रुक के चरचा होखी कि परुआ कि पड़ुआ. अबहीं मान के चलल जाव कि परुआ बैल ओह बैल के कहल जाला…\nकाल्हु करे सो आजु कर, आजु करे सो अब / पल में परलय होएगा बहुरि करोगे कब. पता ना कवना कवि के लिखल ह ई बाकिर जमाना से सुनत आइल…\nओह दिन सावन के पहिला सोमारी रहल. किरन फूटे से पहिलहीं श्रद्धालुअन के झुंड के झुंड शिवजी के अर्घ्य दे के लवटत रहल. सबे खुश रहे कि भीड़ उमड़े से…\nमिले मियाँ के माँड़ ना, बिरयानी के फरमाइश! आजु रेल बजट सुनत घरी कुछ कुछ अइसने लागल. अब सही भा गलत एकर फैसला त रउरे सभे कर पाएब बाकिर हमरा…\nबापे पूत परापत घोड़ा, बहुत नहीं त थोड़ा-थोड़ा. इहाँ ले कि जेकरा बारे मे कहल गइल कि ‘डूबल बंश कबीर के जमले पूत कमाल’ उ कमालो एह कहाउत प ठीक…


संजय पांडे फिर नये लुक में – Anjoria\nभोजपुरी खलनायक संजय पांडे अब एक बेर फेर अपना लुक लेके नया प्रयोग करे वाला बाड़न आ ई लुक देखे क मिली बिट्टू सरदार के फिल्म ‘रिक्शा वाला आई लव यू’ में. एह फिल्म में संजय पांडे के खलानयकी के फ्रेम परम्परा से अलग किसिम के बा. संजय पांडे के क्रूरता अइसन बा कि पूछीं जन. जहाँ ले संजय पांडे के लुक के सवाल बा त चांदीवली स्टूडियो में चलत शूटिंग में कईएक स्टाफो संजय पांडे के ना पहचान पवलें. संजय पांडे के अबहीं करीब 15 गो फिल्म फ्लोर पर बाड़ी सँ.\nमोनिका सिंह बत्रा क दिल कुर्बान हो गइल\nअक्षरा सिंह अब खेसारिओलाल का संगे


बलिया न्यूज (शनिचर, 12 सितंबर 2015) – टटका खबर\nबलिया न्यूज (शनिचर, 12 सितंबर 2015)\nसमाजवादी नेता लोग के लड़ाई में बलिया के आम आदमी के फजीहत होखत बा. शुक का दिने बलिया जिला के कई कस्बा में व्यापारी बलिया के लक्ष्मण गुप्ता के गिरफ्तारी का खिलाफ बाजार बंद रखलें. दोसरा तरफ नारद राय का मौजूदगी में व्यापारियन के सभा क के मालगोदाम रोड पर एगो दुकान लूटे वाला आ दुकानदार के घवाहिल करे वालन के गिरफ्तारी के माँग कइल गइल ओह दिन दुकानदारन का तरफ से फायरिंग क के कई लोग के घवाहिल कर दीहल गइल रहुवे आ घवाहिले लोग पर दुकान लूटे के केस दर्ज करा दीहल गइल बा. गनीमत अतने बा कि घवाहिलो लोग का शिकायत पर गोली चलावे वालन का खिलाफ मुकदमा लिख लिहले बिया पुलिस. भाजपा शुक का दिने सभा क के प्रशासन के चेतवलसि कि अगर नारद राय का इशारा पर भाजपा समर्थकन के परेशान करे के काम होखी त भाजपा के आर पार के लड़ाई लड़े खातिर मजबूर हो जाए के पड़ी. एक हप्ता से चलत बवाल का बाद बियफे रात आईजी अमरेन्द्र प्रताप सिंह सेंगर बलिया चहुँपले आ पुलिस प्रशासन हर हाल में कानून व्यवस्था बनवले राखे.\nबिजली के किल्लत बलिया के लोग के आपसे में मारपीट करे का हद ले चहुँपा दिहले बावे. काल्हु शुक का दिने छाता आ फुलवरिया गाँव के लोग आपसे में भीड़ गउवे अपना अपना गाँव के बिजली बनावे ले के. छाता के एगो नवही अपना गाँव के बिजली ठीक करावे खातिर फुलवरिया के रहे वाला लाइनमैन के फोन कइलसि त ऊ मना कर दिहलसि. जवना का बाद बात बढ़ गइल आ छाता के लोग फुलवरिया आ के ओह लाइनमैन के पिटाई करे लगलन. एकरा बाद फुलवरियो के लोग भीड़ गइल. एह बीच फायरिंगो होखे के खबर बा. जिला भर में बिजली के किल्लत आ अन्धाधुंध कटौतौ से लोग बिलबिला गइल बा.\nचार दिन पहिले बैरिया इलाका के एगो व्यापारी के किडनैप भइला का बादो अबले कवनो सुराग नइखे मिलल पुलिस के. ओह व्यापारी के नंबर सर्विलांस पर राखल गइल बा बाकिर मोबाईल बंद मिलला से कुछ थाह नइखे लागत.\nआजमगढ़ के अतरौलिया इलाका के बैसपुर गाँव से चार दिन पहिले किडनैप भइल एगो लड़िका का जगहा पुलिस दोसरे लड़िका के बरामदी देखा दिहलसि आ असल किडनैप लड़िका के मामिला के झूठ बना दिहलसि. एह बात से नाराज गाँव वाले बवाल क दिहले आ ओह व्यापारी के राइस मिल फूंक दिहले जवना पर किडनैप करे के आरोप लगावल जात बा.\n15 तारीख से चंदौली में सेना बहाली के रैली करे के इजाजत प्रशासन से मिल गइल बा. रैली शहीद कैप्टन विजय प्रताप सिंह कालेज का परिसर में करावल जाई आ एह रैली में चंदौली के अलावे वाराणसी, सोनभद्र, मिर्जापुर, जौनपुर आ भदोही जिला के नवही शामिल हो सकीहें.\nकाशी विद्यापीठ से एमएड करे वालन के अब पचासी हजार रुपिया फीस देबे के पड़ी. पहिले विद्यापीठ में ई कोर्स ना चलत रहुवे बाकिर अब स्व वित्त पोषित कोर्स का रूप में एकरा के चलावे के फैसला लीहल गइल बा.\nयूपी के दबंग घोटालेबाज यादव सिंह के नाता राजनीति के दरबार से ले के कार्पोरेट कंपनियन के बोर्ड तक से रहुवे. सीबीआई जाँच में खुलासा होखे लागल बा कि कंपनी बना बना के यादव सिंह अपना राजनीतिक आका लोग के बेतहाशा फायदा चहुँपवले जवना चलते मायावती सरकार से ले के अखिलेश सरकार ले उनकर हनक बनल रहल आ करोड़ोें के खेल ऊ आराम से खेलत रहल. अब यादव सिंह से लेन देन करे वाली कंपनियन के खाता चेक कइल जा रहल बा जेहसे कि यादव सिंह के करिया कमाई के सोता पता लाग सको.\nTags: News in Bhojpuri from Ballia and Uttar Pradesh, बलिया न्यूज, सेना बहाली\n«« छपरा न्यूज (शनिचर, 12 सितंबर 2015)\nदेश दुनिया के खबर (शनिचर, 12 सितंबर 2015) »»\nबलिया न्यूज (अतवार, 13 सितंबर 2015)


फेर से खुली राज पिछले जन्म का – Anjoria\nफेर से खुली राज पिछले जन्म का\nभोजपुरी सिनेमा के सदाबहार सुपर स्टार रविकिशन एक बार फेरु इमेजिन टीवी के चर्चित शो “राज पिछले जन्म का” होस्ट कर रहल बाड़े. एह शो के दूसरका सीजन के वापसी शनिवार २३ अक्तूबर से इमेजिन टीवी पर हो रहल बा. जहाँ हर शनिचर रात नौ बजे से देखावल जाई. पहिलका एपिसोड में अभिनेता चंकी पाण्डेय के पिछला जनम के राज खुली.\nपिछलके सीजन का तरह एहू सीजन में कई गो रहस्य रोमांच दर्शकन के देखे के मिली. पास्ट लाईफ थेरेपिस्ट डॉ. तृप्ती जैन शो में भाग लेबे वालन के उनका पिछला जनम का जिनिगी में ले जइहें. अन्तर अतने बा कि अबकि आम आदमी ना बलुक खास खास सेलेब्रिटीयन के शामिल कइल गइल बा.\nई एगो अइसन रियलिटी शो ह जवना में शामिल होखे वाला लोग के पिछला जिनिगी के राज खोलल जाला. शो में प्रतिगमन चिकित्सा का सहारे ओह लोग के पिछली जनम के बात जाने के कोशिश कइल जाई. अबकी देश भर से करीब आठ हजार से बेसी लोग शो में शामिल होखे खातिर चैनल से संपर्क कइले रहे.\nPrevious Post: Musical muhurt of Papi Ke Paap Kahe Ganga Dhoye\nNext Post: पापी के पाप काहे गंगा धोए के संगीत मुहूर्त


बोर्ड परीक्षा – टटका खबर\nमंगल से यूपी बोर्ड के परीक्षा शुरू होखत बा\nमंगल १२ मार्च से उत्तर प्रदेश माध्यमिक शिक्षा परिषद के दसवीं आ बारहवीं के बोर्ड परीक्षा शुरू होखे जात बा. एह दुनु परीक्षा में कुल मिला के करीब पैंसठ लाख परीक्षार्थी शामिल होखीहें आ एह ला करीब साढ़े दस हजार परीक्षा केन्द्र बनावल गइल बा. पिछला साल का बनिस्बत एह साल परीक्षार्थियन के गिनिती बहुते


भोजपुरी खातिर जमीनी स्तर के आंदोलन भी जरूरी बा : विवेक सिंह | जोगीरा\nHome आलेख भोजपुरी खातिर जमीनी स्तर के आंदोलन भी जरूरी बा : विवेक सिंह\nभोजपुरी खातिर जमीनी स्तर के आंदोलन भी जरूरी बा : विवेक सिंह\nजय भोजपुरी जय भोजपुरिया समाज सब भोजपुरी भाई लोग के प्रणाम।\nआज हम आप सबसे फिर कुछ कहे अउर सुने के चाहत बानी, अगर हमरा बात से केहु के मन मे दुख होइ त माफ करेम आप सब।\nहमार ई पोस्ट केहु एक व्यक्ति या फिर कौनो एगो समूह से नइखे, ई पोस्ट उ सब कोई खातिर बा, जे अपना समाज अपना माटी अउर अपना माई भाखा खातिर कुछ करे के चाहत बा, त आई अब अपना बात पर चलल जाव।।\nसौभाग्य के बात बा की हमनी के भोजपुरिया वासी अउर भोजपुरी भासी बानी जा। हमनी भोजपुरी माटी के सभ्यता अउर संस्कृति बहुत ही सुंदर अउर सरल ह. जवना में लोक, लाज, आदर, घनिष्टता अइसन बहुत कुछ बा जवना वजह से सब कोई आपस मे बंधल बा।\nपहिले बहुत कुछ पर्दा में रहे अब सब धीरे धीरे बेपर्दा भइल जाता। हमनी सब के उहे बेपर्दा भइल आज भोजपुरी के गरीमा गिरावत बा. सब कोई जान सुन के भी बर्दाश्त करता, हाला की एकर लड़ाई त होता बहुत गहराई अउर उच्च स्तरीये होता। त ई कहा होता, ई होता सोसल मीडिया पर ई होता कौनो माहा सम्मेलन में। खाली हो हल्ला ऐसे जोन सरगर्मी यूट्यूब पे या फेसबुक चाहे जेतना भी सोशल साइड पे बा. ओतना ना केनियो भोजपुरिया प्रान्त के भूधरा पर या गांवई व्यक्ति पर असर बा। यानी कि जमीनी स्तर पर कुछु नइखे सब हवा बा। केहु के कुछ मतलब नइखे सब कोई ओसही बा “”पिअवा से पहिले हमार रहलु”” ई ना बाजे के चाही जे चिल्लाता उ चिल्लावो, “हम थे वही हम है जहाँ” ई गीत अश्लील सुने वाला अउर गावे वाला अपना पर लागू कर लेले बाड़े।। यानी कि दुनु ना सुधरिये।।\nज्यादा ई हल्ला ज्यादा ई विद्रोह केकरा लउकत बा… ओकरे लउकता जे भोजपुरी के अस्तित्व से जुड़ल बा अउर बाहर बा, अकेल बा या परिवार के साथ परदेश में बा, ओकरे लउकता। ई कइसे ओकरा ज्यादा दिखत बा ई सुनी, उ बेचारु दिन भर डियूटी कर के साम के अइहे अपना रूम पे। थोड़ा सा वक्त मिली त उ अगर समाजिक या अपना भोजपुरी के प्रेमी होइ हे त फेसबुक या कौनो वेबसाइड खोल के अपना भोजपुरी के समाचार पढ़िए त उहां उनका बुझा जाई की सब काम फिट बा। पूरा जोड़ सोर से भोजपुरी के उठान खातिर काम होता। सब जगह आंदोलन होता सम्मेलन होता वाह वाह होता।। जेतना भी भोजपुरी के लेके साइड बनल बा उ बेचारु सब के आध आध घन्टा देखिहे अउर खुश हो के खाना खाके सुत जइहें।।\nजरूर देखीं: भोजपुरी शब्दकोश : Bhojpuri Dictionary\nलेकिन जब उ साल या दु साल पे छूटी लेके अपना गांव अउर घरे अइहे त उ सब कोई से मिले के चाह में मोबाइल भुला जइहें जब मोबाइल पास रहते हुवे भी समय न मिली चलावे के अउर गांव के रवैया तनको बदलल ना मिली त उ अपने से कहिये की लागत बा गांव के लोग ना सुधरी। उ सबसे कहिये की भोजपुरी के लेके केतना बात होता अउर हर जगह अश्लील गाना पर रोक लगावल जाता, ज्यादा से ज्यादा भोजपुरी लिखाता पढ़ल जाता अउर आप सब अभी केतना पीछे बानी या अभी भी अश्लीलता से जुड़ल बानी। सब कोई उनकर बात सुनी ह में ह मिलाई अउर अपना अपना रास्ता जाई।। फिर दस से पन्द्रह दिन में उ अपना के समझिहे की हम बदल गईल बानी। अउर हम आन्हर हो गइल रहनी जे सोसल साइड पर ही खूब जय हो जय हो करत रहनी हs। सब जय हो जय हो इहा गांव जवार में लुप्त हो जाता, जमीनी स्तर के लड़ाई केनियो नइखे।।\nअश्लीलता के खिलाफ जेतना भी ग्रुप बनता उ ग्रुप में से अनेको ग्रुप बन जाता काहे एकर केहु जबाब देही बा या ना। केहु नइखे काहे, काहे की सब के आप ही पूवा पकावे के बा सब कोई अपना आप के ही राजा समझत बा अरे ई कब तक चली । अगर अइसने रवैया रही त अश्लीलता आंदोलन के अग्निकुंड में भोजपुरी के केतना पीड़ी ह्वन के रूप में शोवः हो जइहें ई केहु आकड़ा नइखे लगा सकत।।..\nहर संगठन के मक़सद ऐके बा अश्लिलमुक्त भोजपुरी बाकी सब के तेवर ऊपर बा काहे, काहे की केहु, केहु से कम नइखे सब कोई दूर से ही निसाना लगावत बा अउर आपन पूवा पका के अपने खाये के फेरा में पर जाता।। अगर केहु से कही कि अरे तनी निस्वार्थ होखे भोजपुरी खातिर जन आंदोलन जमीनी स्तर से करअ न तब देखी केतना आदमी आगे आवत बाड़े सब कोई आपन आपन रस्ता देखली।। अरे भाई खाली सोशल मीडिया अउर सम्मेलन से का होइ अउर ई सब से ऊपर होता त खाली अच्छा अच्छा पाच, दस गो निमन गीत अउर शॉट मूवी एकरा ऊपर का होता जय जय, जय हो, जय भोजपुरी, ।।\nइ सब से ऊपर एगो अउर बात बा एक दूसरा से तू,तू मैं,मैं एक दूसरा के प्रति कटाक्ष पोस्ट एक दूसरा के नीच देखावे खातिर। बड़ बड़ स्टार गायक होखस या हीरो सब के ऊपर टिपड़ी,,। अरे भाई हमनी के लड़ाई अश्लीलता से बा ई ना कि केहु व्यक्ति विषेस से, हमनी के आपस मे ही लड़त रह जाएम जा अउर टिपड़ी करत बाकी अश्लीलता के मिटावे खातिर एक कब होखेम जा ।।\nहर गांव में अच्छा आदमी बाड़े बुरा आदमी भी बाड़े, बहुत लोग अश्लीलता से ऊब चुकल बा अउर अभद्र गावे वाला के गाली भी देता।। त ओहिजा केतना लोग के अश्लीलता भरल गाना ही पसंद बा। खाली चिंगारी के हवा देवे के बा बाकी आग त खुद आपन कमाल देखा दी.\nअभी भी लोग प्रोग्राम के पसंद करता चाहे उ कौनो व्यास के गवनई होखे या लौंडा के नाच। लेकिन नवका समाज के आगे पुरनका लोग के नइखे चलत उ लोग आपन इज्ज़त बचावे खातिर चुप रखे में ही भलाई समझत बा सब।।\nअभी के समय मे खाली खेसारी,पवन,निरहू इहे लोग बिहार यूपी के स्टार बा, ई हम नइखी कहत ई उ सब लोग कहता जे सोसल मीडिया या सम्मेलन जे दूर बा। काहे की अभी फिलहाल में ही हमरा गांव के बगल वाला गांव में खेसारी के प्रोग्राम रहे ओमे आलमराज, दिपक दिलदार, अजीत आनंद, अउरी लोग भी आइल रहे। लेखिन खेसारी के नाम पे भीड़ भइल तर्किबन पाच हजार से ऊपर ही जनसमूह होइ लेकिन खेसारी ना अइले फिरभी लोग प्रोग्राम देखलस सुनलस।।\nकहे के तथ्य इहे बा कि तनि आप सब आके आपन आपन गांव घूमी गांव के माहौल देखी सब से मिली आपन बात रखी ओकरा बाद सब के अपना प्रति नजरिया देखी।। थोड़ा सोसल मीडिया से हटी अउर जमीनी स्तर से सट के नजर दौड़ाई..।\nजरूर पढ़ीं: मुहावरा और अर्थ : पहिला भाग\nगांव होखे या शहर हर जगह के ऐके रीत बा लोग दुइये आदमी के बात सुनेला पहिलका ओकर जे पूरा पईसा वाला बा या जेकर नाम बा चेहरा के पहचान बा ।।.. बाकी लोग का बा त खाली हवा बा, आज के समय मे सोसल मीडिया अउर सोसल साइड भी जरूरी बा लेकिन जमीनी स्तर के आंदोलन अभी भी सबसे जरूरी बा।।\nहमनी के सौभाग्य बा कि हमनी के अपना स्वच्छ भोजपुरी खातिर लड़त बानी जा। लेकिन एहू में दुख के बात ई बा कि अभी भी जातिवाद के लेके सब के मन मे ईर्ष्या समा गईल बा। ई बात सब से बड़हन अउर महत्वपूर्ण बा, एकरा के सब कोई अपना दिमाग से निकाल देव की के कौन जाती के बा..। जब तक सब एक न होई त कुछ काम न होई, हर कोई अपना अंदर के द्वेष के मारो अउर एक होके आगे बढ़ो। नाही दसगो ग्रुप बने ना ही अलग अलग सोसल साइड।।\nदुगो टिम बने अउर दुनु के दु दिशा दिआवो बाकिर मकसद एक रहे अउर सब के बिचार एक।\nपहिलका टीम के काम जमीनी स्तर के आंदोलन से होखे दुसरका टीम के काम सोसल साइड अउर सोसल मीडिया पे होखे।।\nई दुनु टिम में एगो फार्मूला लागू रहे “”साम, दाम, दंड, भेद”” जे जोना तरीका से मान जाव ओहि तरीका समझाई।।\nजब तक भूमिगत लड़ाई में सब कोई ना जुटी त कुछो सम्भव नइखे चाहे आप केतनो अच्छा गाना निकाली या फिल्म बनाई या भोजपुरी सम्मेलन करी तनिको फ़र्क गवई आदमी के ऊपर नइखे पड़े वाला।। ऐहिसे जातिगत, व्यक्तिगत ईर्ष्या, द्वेष अपना अंदर से मिटाई अउर आगे बढ़ी।। ना त गुलामी के दिन याद कर ली कि अंग्रेज सब से हमनी के आजाद होखे में केतना दिन अउर केतना साल लागल रहे।लेकिन वो समये एकही उद्देश्य रहे आजादी आजादी सिर्फ आजादी.\nहमनी के भी उहे उद्देश्य बा कि अश्लीलता से मुक्त भोजपुरी आपन स्वच्छ भोजपुरी आपन सुंदर भोजपुरी।।।त एक होखी सब अउर बिचार करी बात सही बा या गलत।।….\nपिछला लेखमगही फिल्‍म देवन मिसिर आज से सिनेमाघरों में\nअगिला लेखदेवेन्द्र कुमार राय जी के लिखल सोहर\nभोजपुरी की नायाब फिल्‍म होगी लाहौर एक्सप्रेस: सागर सिन्‍हा\nभोजपुरी फिल्म ससुराल की शूटिंग गुजरात में\nजब तक बारी बा उमरिया


भोजपुरी Archives - cartoondhun\nPosted By: Cartoonist Omprakash Amritanshuon: May 12, 2021 In: भोजपुरी गमकTags: Corona, Covid-19, कोरोना महामारी, कोरोना संकट, बेरोजगाार, भोजपुरी, भोजपुरी गमक, भोजपुरी गीत, रोटी-रोजी, लॉकडाउनNo Comments\nकोरोना के दुसरा लहर आईल बा । हर शहर – हर राज्य में फिर से लॉकडाउन लाग रहल बा । लोगन के रोज़ी – रोटी छुट गइल संकट पड़ल भारी । हई देखऽ नाचता कपार पे कोरोना महामारी । एक बेर फिर से... Read more\nPosted By: Cartoonist Omprakash Amritanshuon: April 17, 2021 In: भोजपुरी गमकTags: दुर्गा, भोजपुरी, माई, लाली चुनरNo Comments\nझनन – झनन झाँझर झाँझरिया बाजे , लाली चुनर लाली बिंदिया ऽऽऽ जय हो ऽऽऽऽऽ हो मोरी ! ये मोरी ! माई दुर्गा के साजे । (1) चम – चम चमकेला मुखड़ा अइसन चमके गगन में बिजुरिया जइसन नैना में... Read more\nअइलें मोर राजा , लेके बैण्ड बाजा । आज 10 अप्रैल का दिन है विशेष तरोताज़ा । भोजपुरी लोक गायिका देवी का है जन्मदिन । खुशियों से भरा हो हर पल हर दिन । पारंपरिक गीतों को अपनी अपनी सुरों से... Read more\nPosted By: Cartoonist Omprakash Amritanshuon: February 28, 2020 In: जन्मदिनTags: भोजपुरी, मातृभाषा, रामरक्षा मिश्र विमल, संस्कृति, सांझवत, साहित्यकारNo Comments\nसाहित्यकार रामरक्षा मिश्र विमल को मातृभाषा और संस्कृति से गहरी लगाव है । एक तो , अपनी भोजपुरी को समृद्ध बनाने के लिए रात – दिन मेहनत करते है । दूसरा , साहित्य का अमृत जन – जन को... Read more\nकवि – कथाकार और अभिनेता अभिषेक भोजपुरिया का जन्मदिन\nPosted By: Cartoonist Omprakash Amritanshuon: February 25, 2020 In: जन्मदिनTags: अभिनेता, अभिषेक भोजपुरिया, कथाकार, कवि, बिहार, भोजपुरी, सारण, होनहार2 Comments\n” कवि – कथाकार अभिषेक भोजपुरिया अभिनेता का जन्मदिन है आज । लेकर चलो साज – बाज । वहीं उनके दुआर पर । मजमा लगेगा सांझ पहर ।फागुन में मन हो जाएगा तर – बतर । जब , धुन उठा... Read more\nभोजपुरी गीतकार बीरेन्द्र पाण्डेय के शब्दों में सभ्य समाज की परिकल्पना साफ – साफ देखी जा सकती है । एक ऐसे गीतकार जिनके शब्द , कहीं भी – कभी भी गुनगुनाया जा सकता है । बिना हिचके कि... Read more\nप्यारे देवेन्द्र खुशियों और मस्ती से भरा हो आपका हर पल\nPosted By: Cartoonist Omprakash Amritanshuon: November 12, 2019 In: जन्मदिनTags: devendra nath tiwari, जन्मदिन, पत्रकारिता, भोजपुरी, शुभकमनाएँNo Comments\nमेरे प्यारे देवेन्द्र खुशियों और मस्ती से भरा हो आपका हर पल और एक – एक दिन । साथ में शुभ – शुभ और मंगलमय हो आज 12 नवम्बर आपका जन्मदिन । देखा ! मैं नहीं भुला ना आज भी । भूल भी कै... Read more


टटका खबर, मंगल,2जनवरी 2018 – टटका खबर\nJan 3, 2018 आईएमए, आजमगढ, गाजीपुर, गोण्डा, चंदा, चारा घोटाला, बनारस, महाराष्ट्र, मिर्जापुर, राजनीतिक गोल, लालू प्रसाद, सरिता बुधु, सारण\nदेश में चुनाव लड़े वाला गोल के चंदा देबे वाला लोग, फर्भ, संस्था भा कंपनी अब स्टेट बैंक के निर्धारित शाखा से एक हजार से ले के एक करोड़ रुपिया तक के बॉण्ड खरीद के ओह गोल के दे सकीहें. चंदा पावे वाला आ देबे वाला अपना अपना खाता में एकर जिक्र करीहें बाकिर ई जानकारी सार्वजनिक ना कइल जाई. एकरा बावजूद राजनीतिक गोलन का लगे आजादी बा कि ऊ कैश में मिलल बेपनाहो धन के खुचरा में मिलल चंदा बता सकीहें. संसद में एह बारे में जानकारी दिहला का बाद केन्द्र सरकार एह बाबत अधिसूचना जारी क दिहलसि.\nराष्‍ट्रीय चिकित्‍सा आयोग विधेयक-2017 का खिलाफ डॉक्टरन के संगठन आईएमए मंगल का दिने देशभर में आपन बारह घंटा के बंद रखलसि बाकिर एही बीच संसद एह विधेयक के स्थायी समिति का लगे भेज दिहलसि. स्थायी समिति अब एक महीना का भितरे बजट सत्र से पहिले आपन सुझाव संसद में पेश क दी.\nसंसद के दुनु सदन से दिवाला आ ऋण शोधन अक्षमता कोड (संशोधन) विधेयक, 2017 पारित हो गइल बा. लेकसभा से पारित हो के राज्‍यसभा में पेश भइल एह विधेयक के राज्योसभा से पारित करा लीहल गइल. महाराष्ट्र सरकार ने पुणे जिले में भीमा कोरेगांव लड़ाई की दो सौवीं वर्षगांठ समारोह के दौरान हुई हिंसा की न्यायिक जांच के आदेश दिए हैं।\nमहाराष्ट्र में हिन्दुवन का बीचे कलह पसारे का योजना के धार देबे ला देशद्रोहियन का तरफ से ब्रिटिश सेना के पेशवा प जीत के जश्न मनावे का कोशिश का बाद मचल बवाल का बाद महाराष्ट्र के बड़हन इलाका में कर्फ्यू जइसन हालात बन गइल बा. मुख्यमंत्री देवेन्द्र फडणवीस एह घटना के जाँत उच्च न्यायालय के मौजूदा न्यायाधीश से करावे के एलान कइले बाड़ें. देशद्रोहियन के साजिश बा कि दलितन के बाकि हिन्दू समाज से अलगा क के देश के टुकी टुकी काटे के अपन मनसूबा सफल करा लेसु. इहे गोल गुजरात में कांग्रेस का साथे रहुवे आ अब महाराष्ट्र में आग लगावे के कोशिश हो रहल बा.\nबांग्लादेश के एगो अदालत से 2015 में सरकार विरोधी आंदोलन का दौरान एगो बस पर बम से हमला करे का मामिला में ओहिजा के प्रधानमंत्री रह चुकल खालिदा जिया के गिरफ्तारी के आदेश जारी भइल बा. एह हमला में आठ लोग के जान गइल रहे.\nभारत आ दक्षिण अफ्रीका का बीचे होखे वाला तीन क्रिकेट टेस्ट मैचन के श्रृंखला के शुरुआत पांच जनवरी का दिने केपटाउन टेस्ट से होखे जा रहल बा.\nयूपी सरकार अपना महत्वाकांक्षी पूर्वांचल एक्सप्रेस-वे परियोजना के पूरा करावे ला नया सिरा से निर्माणकर्ता चुने के फैसला कइले बिया.\nबिहार के बदनाम चारा घोटाला के दोषी लालू प्रसाद आ उनुका साथे दोषी करार 16 लोग के सजा के एलान काल्हु बुध का दिने होखे वाला बा. एह बीच एही घोटोला के एगो अउर मामिला में पटना के सीबीआई विशेष अदालत लालू प्रसाद यादव का खिलाफ पेशी वारंट जारी कइले बिया.\nसारण जिला के अलग-अलग दू गे थाना इलाका में पुलिस छापामारी क के मोटरसाइकिल चोर गिरोह के नौ गो अपराधियन के गिरफ्तार क लिहलसि. यूपी के आजमोगढ़ में पुलिस अन्तरजिला वाहन चोर गिरोह के सरगना एगो वकील समेत 14 सदस्यन के गिरफ्तार क लिहलसि आ ओहनी का कब्जा से चोरी कइल एगो कार आ 56 गो मोटरसाइकिल बरामद कइलसि. वाराणसी पुलिसो एगो वाहन चोर गिरोह के दू गो सदस्यन के गिरफ्तार क के चोरी कइल दू गो मोटरसाइकिल बरामद क लिहलसि.\nगाजीपुर के जंगीपुर इलाका में भइल सड़क हादसा में अपना मरद संगे मोटरसाइकिस से जात एगो औरत के मौत हो गइल. बाइक चलावत मरद साफे बाच गइल बा. गाजीएपुर का शहर कोतवाली इलाका के अतरौली गाएं का लगे एगो नवही के लाश फेंड़ प लटकल मिलल बा बाकिर ऊ कवनो दोसरा जगहा के ह काहें कि ओकरा के चिन्हल ना सकल बा.\nमिर्जापुर के चुनार इलाका में नया साल के जश्न मना के लवटत नवहियन के नाव पलट गइला से एगो नवही के डूब के मौत हो गइल. बाकी लोग के मल्लाह बचा लिहलें.\nगोण्डा के देहात कोतवाली इलाका में बलात्कार के एगो आरोपी के लाश लटकत मिलला से सनसनी फइल गइल बा. पुलिस अब एह बात के जाँच करत बिया कि ई खुकुशी ह कि हत्या.\nयूपी में हवाई सेवा के अउरी विकसित करे ला सेन्ट्रल एयरपोर्ट अथारिटी राज्य सरकार से बिना दाम लिहले जमीन देबे के कहले बिया.\nसरकारी पोर्टल पर आपन जानकारी ना देबे वाला यूपी के करीब अढ़ाई हजार मदरसन के पहिले जाँच करावल जाई आ ओकरा बाद गड़बड़ी मिलला प दोषी लोगन प कार्रवाई कइत जाई. काहें कि जानकारी उहे मदरसा ना दिहले होई जवना में गड़बड़ी कइल गइल होखी.\nमारीशस के उप प्रधानमंत्री हरीश बुधु के पत्नी सरिता बुधु मंगल का दिने आजमगढ़ के हरिहरपुर आइल रहली जहाँ उनुका स्वागत में सांस्कृतिक कार्यक्रम के आयोजन हरिहरपुर घराना का ओर से कइल गइल.\nकैमूर जिला के रहवइया आ बलिया में जल निगम के निर्माण खंड में तैनात जूनियर इंजीनियर दीपक पाल शायद कवनो घरेलू कारण से जहर खा के जान दे दिहलन. जहर खइला का बाद ऊ अपना सहकर्मी के मोबाइल प एह बाति के जानकारी दिहलन. उनुका के आनन फानन में जिला अस्पताल ले जाइल गइल जहाँ से बनारस रेफर क दीहल गइल. बनारस जाए का राहे में गाजीपुर का लगे उनुकर मौत हो गइल.


सोनरा के ठुकुर ठुकुर, लोहरा के ठाँय से – टटका खबर\nदेश-दुनिया राजनीति रोजी-रोजगार\nJan 7, 2019 आरक्षण, गुर्जर, जाट, नरेन्द्र मोदी, राजपूत भूमिहार ब्राह्मण\nदेश के लोकप्रिय नेता नरेन्द्र मोदी का बारे में कहल जाला कि आजु ले ऊ कवनो दू गो चुनाव एक मुद्दा पर नइखन लड़ले आ हर बेर उनकर मैदान अलग होला आ उनुका खेल के नियम उहे होला जे ऊ चाहेलें. एक बेर फेरु ई कहाउत साँच होखे जा रहल बा.\nनरेन्द्र मोदी के दुसरका खासियत होखेला उनका दाँव के पहिले से केहू अन्दाज ला लगा पावे. ऊ जिबह करे में भरोसा ना करसु आ हमेशा झटका वाला सामान परोसेलें. नोटबन्दी, सर्जिकल स्ट्राइक अइसने झटका रहुवे जवना से आजु ले देश के विरोधी आ पाकिस्तान ना सम्हर पवले.\nअब जब अगिला लोकसभा चुनाव कपारे आ गइल बा तब मोदी देश के विरोधी गोलन के तिसरका झटका दे मरले बाड़न. अब हर जाति मजहब के गरीबन ला दस फीसदी आरक्षण देबे के फैसला मोदी कैबिनेट ले लिहले बिया आ एकरा के लागू करे ला संविघान में संशोधन करे वाला बिल हो सकेला कि काल्हु पेश क दीहल जाव. भई गति साँप-छछुन्दर वाली वाला कहाउत साँच करत विरोधी गोलन के ठकुआ मार दिहले बा. अगर एह बिल के विरोध करीहें त जनरल कैटेगरी नाराज होखी आ समर्थन करीहें त फायदा मोदिए के होखी. से उनका से ना त उगिलत बनत बा, ना घोंटत.\nसालाना 8 लाख से कम आमदनी वाला परिवार से आवे वाला हर आदमी एह आरक्षण के फायदा ले सकेला बशर्ते ऊ कवनो दोसर आरक्षण दर्जा का फायदा नइखे उठावत. कहे के मतलब कि जे लोग पहिलहीं से कवनो आरक्षण कैटेगरी में आवत बा ऊ एकर फायदा ना ले सकी. सवर्ण जमात जवना में यूपी बिहार के राजपूत भूमिहार ब्राह्मण, राजस्थान के गुर्जर, हरियाणा आ पछिमारा यूपी के जाट एह नयका आरक्षण के फायदा पा जइहें.\nकहो दिल से, मोदी फिर से !


ममता बनर्जी की पार्टी में बगावत की सुगबुगाहट, बीजेपी के दावे से मचा हड़कंप,4मंत्री! | Reimagine News\nPrevious articleनीतीश चुने गये एनडीए विधायक दल के नेता, कल इतने बजे लेंगे शपथ!\nNext articleAaj Ka Rashifal 16 November 2020: आज का मकर राशिफल


Covid 19 third Wave Upadate here Bhojpuri Stars Movies list Which is going to be Release -Bhojpuri: कोरोना के तीसरा लहर से पहिले भोजपुरी फिल्मन में आवे वाला बा लहार – News18 Hindi\nरोज लगभग एक करोड़ लोग के वैक्सीन लाग रहल बा, सरकार आ स्वास्थ्य विभाग जोर शोर से तइयारी कर रहल बा, दुसरा लहर में बंद भइल बिजनेस धीरे धीरे शुरू हो रहल बा, लोग लापरवाही में लागल बा, तीसरा लहर भी आवे के बाट खोज रहल बा. एह सब के बीच लॉकडाउन से पहिले बनल फिल्मन के रिलीज होखे के सिलसिला भी चल रहल बा.\nकोरोना के तीसरा लहर से पहिले भोजपुरी फिल्मन में लहार त आवहीं वाला बा, अइसन बुझा रहल बा. दिनेश लाल यादव के सुपरस्टार निरहुआ बनावे वाला निर्देशक दिनकर कपूर उर्फ केडी फेर से निरहुआ के साथे एगो फिल्म ‘जान लेबू का’ लेके आ रहल बाड़ें. बाजीगर, खिलाड़ी जइसन फिल्मन में सेकंड यूनिट के डायरेक्टर रह चुकल केडी जब 2007 में निरहुआ रिक्शावाला लेके अइलें त दिनेश लाल से लेके मनोज टाइगर, पाखी हेगड़े, सुशील सिंह, गोलू सभ महत्वपूर्ण किरदारन के करियर बना देहलें. ई फिल्म कई गो सिनेमाघर में2साल ले चलते रहि गइल. केडी निरहुआ के साथे ‘श्रीमान ड्राइवर बाबू’ भी कइलें आ उनके सबसे ज्यादा मेहनताना लेबे वाला स्टार बना देहलें. हालांकि ओकरा बाद भोजपुरी से दूरी हो गइल. 2019 में एगो फिलिम के बाद उनके 2021 में आवे वाला ई फिल्म देखल जा का कमाल करी. फिल्म में अक्षरा हिरोइन बाड़ी, मनोज टाइगर के समानांतर भूमिका बा. फिल्म के कहानी कॉमेडी ऑफ एरर पर आधारित बा आ तनी मनी फाइट सीक्वेंस भी बा. बाकिर दर्शक एकरा के केतना पसंद करीहे ई त समय बताई.\nसाउथ के फिल्मन से अक्सर टेकनीशियन भोजपुरी फिल्मन में आवत रहल बाड़ें आ उहाँ प्रचलित एक्शन सीक्वेंस के जलवा भी देखावत रहल बाड़ें. फेर से एगो अइसने टीम चिंटू पांडे के लेके फिल्म कमांडो अर्जुन ले आइल बा. फिल्म के निर्माता भी एह बेरी साउथ से बाड़ें आ दू गो बड़ कलाकार भी एह फिल्म में नजर आवे वाला बाड़ें बाकिर अफसोस कि प्रोमो में ओ कलाकारन के लोकप्रियता के भुनावल नइखे गइल. साँच कहीं त ट्रेलर बहुत खराब तरीका से एडिट कइल बा. हो सकेला शायद प्रमोशन टीम के ई रणनीति होखो. राव रमेश साउथ के लोकप्रिय चेहरा हवे, उनका नाम पर भी दर्शक अइहें. फ़िल्म के कहानी कश्मीर घाटी में आतंकवाद के विषय पर बा अउरी हीरो अर्जुन एगो कमांडो अफसर बा जवन खास मिशन पर बा. एक्शन सीक्वेंस त दमदार बा अब देखल जा बॉक्स आफिस पर एकर का असर पड़ेला.\narticle in Bhojpuri Bhojpuri Articles Bhojpuri News


(शनिचर,5नवंबर)\nबलिया के नगरा थाना में तैनात सिपाही शिव कुमार मौर्य के लाश शनिचर का दिने थाना का बगल में मिलल. ओकर हत्या गोली मार के कइल गइल बा. मऊ जिला कें पतिला गाँव के शिव कुमार मौर्य पैंतालीस साल के रहले. मौर्य के परिवार वाले थाना प्रभारी आर के सिंह पर हत्या करे के आरोप लगवले बाड़न. थाना प्रभारी पर हत्या के मुकदमा दर्ज कर लिहल गइल बा. थाना पहिले मामिला के आत्महत्या के बतावे बनावे के कोशिश कइलसि बाकिर लोग के विरोध का बाद मुकदमा दर्ज भइल.\nअतवार का दिने मतदाता सूची पुनरीक्षण कार्य खातिर हर बूथ पर मतदाता मेला लगावल जाई. एकरा बाद आठ तारीख के तहसील स्तर पर आ एगारह तारीख के जिला स्तर पर मतदाता मेला लगावल जाई जहाँ नया मतदाता अपना के पंजीकृत करा सकेले.\nकेन्द्रीय शिक्षक पात्रता परीक्षा अगिला साल उनतीस जनवरी के करावल जाई. एह परीक्षा के संचालन सीबीएसई करी आ आवेदन पत्र सिंडिकेट बैंक के शाखा पर बिकाइल शुरूहो गइल बा. आवेदन पत्त पच्चीस नवम्बर ले खरीदल जा सकी जवना के तीस नवम्बर ले जमा करा देबे के बा. आवेदन शुल्क पाँच सौ रुपिया राखल गइल बा आ अनुसूचित जाति, जनजाति आ विकलांगन के पचास फीसदी रियायत दिहल जाई\nउप्र सरकार पर आरोप लगावे वाला पुलिस अधिकारी के मानसिक रोगी बतावत अस्पताल में भरती करा दिहल गइल.\nकानपुर जिला में शनिचर का दिने एगो ट्रक एगो स्कूल वैन के टक्कर मार दिहलसि जवना से एगो छात्र आ वैन ड्राइवर के मौत हो गइल.


अगस्त 2015 – Anjoria\nअगस्त 31, 2015 Editor\n– डाॅ. अशोक द्विवेदी काल्हु भोरे क निकलल रात एक बजे घरे पहुंचनी. ए साल के सावन में बलिया बनारस ढेर इयाद आइल बाकि महाराष्ट् में भीमा श॔कर ज्योतिर्लिंग के…\n– डॅा० जयकान्त सिंह ‘जय’ मैकाले शिक्षा पद्धति से अरजल शिक्षा में अफीमो से ज्यादे नशा बा. जवना के अरजते मनई के मन-मिजाज अइसन बउराला-पगलाला कि ओकरा भारतीय सभ्यता-संस्कृति, भाषा-शिक्षा,…\nअगस्त 29, 2015 Editor\nभोजपुरी भाषा के संवैधानिक मान्यता दिआवे खातिर मांग करत एगो भोजपुरी प्रतिनिधि मंडल पिछला दिने यूपी के राज्यपाल राम नाईक जी से मिल के उनुका के आपन मांग पत्र सँउपलसि.…\n– देवेन्द्र आर्य दलित विचार का बारे में राजनीतिक सोच जतने व्यावहारिक, साफ आ मकसद वाला लउकेला, साहित्यिक सोच ओतने अझुराह, भकुआइल, ठहरल आ भेड़चाल वाला बा. अम्बेडकर से लगवले…\n– हरिराम पाण्डेय बिहार के चुनावी घमासान तेज होखल जात बा. एह चुनाव में जीते खातिर प्रधानमंत्री नरेंद्र मोदी का लगे एक से एक व्यूह बा. अबे हालही में ऊ…\nअगस्त 23, 2015 Editor\n– डॅा० जयकान्त सिंह ‘जय’ पश्चिम के दू शब्द “वैश्वीकरण” आ “भूमंडलीकरण” बहुते लोकलुभावन आ मनभावन बा. एकरा बाहरी रुप,रंग आ सम्मोहक ढंग पर के नइखे रीझल. एकरा साम, दाम,…\n– डाॅ. अशोक द्विवेदी गंगा, सरजू, सोन का पाट में फइलल खेतिहर-संस्कृति दरसल “परिवार” का नेइं पर बनल गृहस्थ संस्कृति हऽ. परिवार बना के रहे खातिर पुरुष स्त्री क गँठजोरा…


सेकूलरिज्म अप्रासंगिक हो गइल बा – Anjoria\nJun 26, 2011 देश के बँटवारा, सेकूलरिज्म\nभारत का इतिहास में तुर्की के भूमिका बहुते खास रहल बा. तुर्किये का चलते भारत के बँटवारा भइल लेकिन आगा चले के सेकूलरिज्म के बुनियादो पड़ल. पहिला विश्वयुद्ध में जब तुर्की के सुलतान हार गइले त उनुका खिलाफत पर खतरा आ गइल. चारो तरफ हवा फइल गइल कि ब्रिटिश हुकूमत येरुशलम के मुफ्ती के खलीफा के गद्दी सँउपल चाहत बिया. मुस्लिम दुनिया में एहसे बहुते नाराजगी रहे. महात्मा गांधी के बुझाइल कि ब्रिटिश हुकूमत का खिलाफ भारत में हिंदु मुसलमानन के एकजोड़ आंदोलन करे के ई एगो बढिय़ा मौका बा आ ऊ तुर्की के खलीफा का समर्थन में खड़ा हो गइले. ओकरा बाद भारत में बड़हन खिलाफत आंदोलन शुरू हो गइ. तब तकेले के ई देश के सबले बड़ आन्दोलन रहे, इहाँ तकले कि 1857 के सिपाही विद्रोहो ले बड़. चौरा चौरी कांड का बाद गांधी जी एह आंदोलन के वापस ले लिहलन. ई बाति मोहम्मद अली जिन्ना के बड़ा नागवार लागल आ ऊ गांधी जी से मांग कइलन कि मोती लाल नेहरू के प्रतिवेदन में मुसलमानन के अधिकारन के गारंटी शामिल होखे के चाहीं. गांधी जी उनुकर बात ना मनलन आ जिन्ना खिसिया के विदेश चल गइलन.6साल ले ऊ लंदन में रहके बैरिस्टरी कइलन आ जब भारत लवटलन त मुसलमान अधिकार के गारंटी के बात मुसलमानन खातिर अलग देश के माँग में बदल गइल. इहे मांग आगा चल के देश के बँटवारा के आधार बन गइल.\nसाल 1923 में जब कमाल अतातुर्क तुर्की का गद्दी पर अइलन त ऊ मजहब केर राजकाज से अलगा कर दिहलन. ऊ अपना राजनीति के आधार सेकूलरिज्म के बना लिहलन. हालांकि उनुकर सेकूलरिज्म अल्पसंख्यकन के मजहब के हिफाजत कइल भा सगरी मजहबन के एक निगाह से देखल ना रहल. उनुकर सेकूलरिज्म मानवतावादी रहल. कमला अतातुर्क के मानना रहे कि मजहब तुर्की के पिछड़ल बना के राख दी. मजहब आधुनिकता के विरोध करेला ओकरा उलट होला. एहसे संविधान के रक्षा के जिम्मेदारी ऊ सेना के सँउप दिहल. अब अस्सी साल का बाद एगो नया मजहबी पार्टी ए के पी(न्याय अउर विकास पार्टी) तुर्की के सत्ता सम्हरलसि. ई पार्टी इस्लामी जरूर हवे बाकिर इस्लामपंथी ना ह. ई विकास के आपन लक्ष्य बनवले बिया. लिहाजा ओहिजा के फौज के ई बहुते अजीब लागत बा ऊ एक तरह से पुरातनपंथी साबित होत जात बिया. ओहिजा अब सेकूलरिज्म प्रासंगिक नइखे रहि गइल. ओहिजा चुनौती आधुनिकीकरण के बा. ऊ खिलाफत के लागू करावे भा तुर्की के प्राचीन मजहबी शान वापिस ले आवे जइसन बाति नइखे करत.\nभारत में लगभग सगरी दल अपना के सेकुलर कहेले. लेकिन हमनी का देश में कुछ दल, जवना में भाजपो शामिल बिया, पुरनका जमाना के सपना देखावे से बाज ना आवऽ सँ आ ओकनी के छोड़ियो दिहल जाव त राष्ट्रीय स्वयं सेवक संघ के कइसे महटिया दिहल जाव. भारत में सेकूलरिज्म दकियानूसी के एगो तंत्र बन गइल बा आ एही चलते कांग्रेस पार्टीओ मुसलमान हित के हिफाजत करे का जगहा ओह लोग के अपना वोटबैंक का रूप में देखत बिया. जवाहर लाल नेहरू आ सुभाष चंद्र बोस सही मायना में सेकुलर रहले. ऊ लोग राजनीति में मजहब के हर रूप के विरोध कइल. आजु सेकूलरिज्म के मतलब हो गइल बा कि हिंदू नेता इस्लामी टोपी पहिर के इफ्तार पार्टियन में शामिल होखसु आ टीका लगा के हर तरह के बाबा लोग के गोड़ छूअसु. अपना बेवहार में ई लोग आधुनिकता के बिसार दिहले बा. एक तरफ त विज्ञान के बाति करी लोग त दोसरा तरफ मंत्री बनला पर सही मुहुर्त में शपथ लेबे खातिर पतरा पँचाग देखवाई लोग. आजु जरूरत बा कि राजनीतिक दल हिंदू आ मुसलमान के खांचा में वोटरन के राखल बन्द करसु आ सबका के भारतीय समुझस. सेकूलरिज्म आजु का जमाना में अप्रासंगिक हो गइल बा आ सरकार के एह बाति पर गंभीरता से मनन करे के चाहीं आ विकास की दिशा के ओह तरफ मोड़े के चाहीं.


Permalink Reply by बृजेश नीरज on May 31, 2013 at 11:56pm\nअइस डाकिया ढूंढत बानी बोरा लावल खातिर..............\nPermalink Reply by बृजेश नीरज on May 31, 2013 at 11:57pm\nआदरणीय बागी जी आपका हार्दिक आभार!\nबोरा छुड़ा लीहल गइल !\nसदस्य टीम प्रबंधनPermalink Reply by Saurabh Pandey on June 1, 2013 at 12:00am\nजय हो.. भर बोरा बधाई..:-)))\nPermalink Reply by बृजेश नीरज on June 1, 2013 at 12:01am\nका बात है! सब भोजपुरिए सूतल बानी!


Birendra Kumar Singh's Page - JaiBhojpuri.com\nMaleBuxar, BiharIndia Like0members like this\nBlog PostsDiscussionsEventsGroupsPhotosPhoto AlbumsVideos Birendra Kumar Singh's Likes Birendra Kumar Singh's Friends\nView All Birendra Kumar Singh's Page\nशशि कुमार सिंह (SHASHI) leftacomment for Birendra Kumar Singh"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Sep 7, 2012Rajeev Mishra "राजीव भोजपुरिया" leftacomment for Birendra Kumar Singh"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Sep 7, 2011शशि कुमार सिंह (SHASHI) leftacomment for Birendra Kumar Singh"प्रणाम आ जय भोजपुरी\nजय भोजपुरी"Sep 7, 2011नबीन भोजपुरिया ( NB ) leftacomment for Birendra Kumar Singh"बिरेन्द्र जी जन्मदिन के बहुत बहुत बधाई आ शुभकामना\nजय भोजपुरी"Sep 7, 2010Birendra Kumar Singh and Deepak Sinha are now friendsApr 5, 2010Mantu Singh leftacomment for Birendra Kumar SinghMar 29, 2010नबीन भोजपुरिया ( NB ) leftacomment for Birendra Kumar Singh"प्रणाम आ जय भोजपुरी\nजय भोजपुरी"Mar 28, 2010Birendra Kumar Singh is nowamember of JaiBhojpuri.comMar 28, 2010 Welcome Them! RSS\nAt 9:43am on September 7, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 10:41am on September 7, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 12:06am on September 7, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 12:00pm on September 7, 2010, नबीन भोजपुरिया ( NB ) said… बिरेन्द्र जी जन्मदिन के बहुत बहुत बधाई आ शुभकामना\nजय भोजपुरी At 12:13pm on March 29, 2010, Mantu Singh said… At 3:37pm on March 28, 2010, नबीन भोजपुरिया ( NB ) said… प्रणाम आ जय भोजपुरी


राबड़ी देवी ने जनता को दिलाया विश्वास, अगर राजद की सरकार बनी तब सब काम पूरा होगा\n09-Apr-2019 03:14 PM\nपटना: लोकसभा चुनाव को लेकर सभी पार्टियां अपने दांव फेंक रही है. लोगों को लुभाने के लिए कई वादें कर रही है. राजद भी अपने वादों के पत्ते फेंकना शुरू कर दी है. इसी क्रम में राबड़ी देवी का एक ट्वीट सामने आया है.\nराबड़ी देवी ने अपने अकाउंट से ट्वीट करते हुए मजदूर और दलितों को विश्वास दिलाया है कि राजद के राज्य में सभी काम होंगे। राबड़ी देवी ने लिखा- महागठबंधन सरकार रऊआ सब के उद्धार करी। चूंके के नइखे। राउर सरकार बनी तब गरीब किसान जवान मजदूर दलित पिछड़ा अकलयित के हित में सब काम पूरा होई।\nइसके पहले भी राबड़ी देवी ने एक ट्वीट किया था जिसमें उन्होंने नीतीश सरकार को घेरा था. रऊआ लोग सुनत बानी कि नीतीश कैसे गाली दे ताड़न! हर गरीब के खाता में 15 लाख में से एक्को रुपया ना मिलल। सब घोषणा हवा हवाई हो गइल। मोदी फेरु चुनाव में जुमला बांटा ताड़न। ए जुमला में भटके के नइखे। रऊआ सब महागठबंधन के चुनाव चिन्ह पर EVM के बटन दबाई के केंद्र में भेजी।


रिंकू घोष के ‘कोठा’ – Anjoria\nरिंकू घोष के ‘कोठा’\nसिनेमा भोजपुरी के नम्बर वन अदाकारा रिंकू घोष हालही में एगो फिलिम साईन कइले बाड़ी जवना के नाम ह ‘कोठा’. लीक से हटल भूमिका चुने में रिंकू घोष के कवनो जवाब नइखे आ एहू फिलिम के लेके ऊ बहुते उत्साहित बाड़ी. उनुकर हालिया फिलिम ‘बिदाई’, ‘बलिदान’, ‘सईंया ड्राईवर बीबी खलासी’ आ ‘केहू हमसे जीत ना पाई’ सगरी सफलता के नया नया रेकार्ड बनवली सँ.\n‘कोठा’ के निर्देशक मनोज श्रीपति झा के कहना बा कि ऊ जब फिलिम के कहानी पर काम करे शुरू कइलन त उनुका सोझा बस रिंकू घोष के चेहरा आइल. एकर कहानी मनोज श्रीपति आ सुरेन्द्र मिश्र मिल के लिखले बाड़े. एकर शूटिंग जल्दिये शुरू होखे वाला बा.\n(शशिकांत सिहं – रंजन सिन्हा के रपट से)\n6 दिन में 8 गो आयटम नम्बर कइली सीमा सिंह


ई अतते कबले (बतकुच्चन – १२६) – Anjoria\nसितम्बर 20, 2013 बतकुच्चन\nई अतते कबले, जब ले चले तबले. पिछलका पख में संसद से लिहले सड़क ले कुछ अइसने नजारा देखे के मिलल जवना से मन में ई सवाल उठ गइल कि ई अतते कब ले? आ संगही जबाबो मिल गइल कि जब ले चले तबले. कवनो अति तबहिए ले चल पावेला जब ले ओकरा के भुगते वाला बरदाश्त करत रहे. जहिया उठ खड़ा होखी तहिया अति करे वाला के बोलती बंद हो जाई. एगो अति देखे के मिलल जवना के एगो कहाउत मे कहल जा सकेला कि अनका धन प कनवा राजा. भा अनकर धन पाईं त नौ मन लुटाईं. जेब में फूटल कौड़ी नइखे बाचल बाकिर बेवहार बनावे के कोशिश होखत बा धन्ना सेठ के कि हम हतना लोग के हतना बाँट देब. ए रानी कहवाँ से? से हमरा से मत पूछऽ हमरा बाँटे के बा त बाँटब. कहवाँ से आई एकर इन्तजाम तू लोग क के द.\nएगो दोसर अति देखे के मिलल सड़क पर. दिल्ली के एगो प्रवचक के खिलाफ वारंट बरीसन से तामिल नइखे हो पावत. बहुते लोग के त इयादो ना रहल होखी कि केहू का खिलाफ कवनो वारंटो बाचल बा तामिल होखे से. कवनो भंड़ुआ मीडिया चैनल वाला ओकर सवाल ना तब उठवले ना अब उठइहें. कहल जाला कि कानून का सोझा सभे बरोबर होला बाकिर बेवहार में ई बात देखे के ना मिले. एक फरीक का खिलाफ जारी वारंट ना तामिल हो पावल ना हो पाई. सरकार चाहे जेकर होखे ओकरा ओर केहू आँख उठा के ना देख पाई. काहे कि ओकरा में अतना बेंवत बा कि देखेवाला के आँख निकाल देई. ओहिजे दोसरा फरीक के एक आदमी के इज्जत बीच सड़क पर उतार देबे में तनिको हिचक ना होखल. बस आरोप लागल आ भँड़ुआ मीडिया ओकरा के दोषी कह के सजा सुनावे लागल.\nखैर, कहल जाला कि कहाउत आ मुहावरा में अतने फरक होला कि कहाउत अपने में पूरा होला बाकिर मुहावरा पूरा करे खातिर ओकरा के कवनो वाक्य में समेटे के पड़ेला. अइसने दू गो मुहावरा हऽ इज्जति उतारल आ मामर हेठ कइल. इज्जति आ मामर में तनिके सा फरक होला. मामर माने होला अपना पर अभिमान कइल भा घमंड कइल. अब अभिमान आ घमंड त अलग अलग होला. करे वाला के अभिमान लागेला बाकिर सोझा वाला ओकरा के घमंड कहि सकेला. वइसहीं इज्जत ह. इज्जत अतना कमजोर, अतना फाँफर होले कि तनिको सा खरोंच लगते फाट जाले. मामर वाला के मामर हेठ कइला का बादो ऊ फेर आपन मामर जीया सकेला बाकिर इज्जत उतरला का बाद दुबारा ना चढ़ि पावे.\nबस एही भरोसे मामर वाला लोग दोसरा के इज्जति उतारे में लागल बा. आ हमहन के अतने पर संतोष करे के बा कि ई अतते कबले? ढेर दिन ले चले ना दिहल जाई तबले कर लऽ. बाकिर इहो इयाद राखीं कि आपन धियवा नीमन रहीत त बिरान पारीत गारी? कमजोरी हमहन में ना रहीत त दोसरा के अतना बेंवत कहाँ जे हमहन के गरिया लीत. अगिला बेर एह बात के ईयाद राखब. कहीं मौका चूक मत जाव.


हो बाबू ! ममता के तोहरे हिसाब मांगीला | योगेन्द्र शर्मा "योगी" | जोगीरा\nHome भोजपुरी साहित्य भोजपुरी कविता हो बाबू ! ममता के तोहरे हिसाब मांगीला | योगेन्द्र शर्मा “योगी”\nपरनाम ! स्वागत बा राउर जोगीरा डॉट कॉम प, आईं पढ़ल जाव भोजपुरी कविता हो बाबू ! ममता के तोहरे हिसाब मांगीला, भोजपुरी कविता के लेखक बानी योगेन्द्र शर्मा “योगी” जी। पढ़ीं आ आपन राय जरूर दीं कि रउवा योगेन्द्र शर्मा “योगी” जी लिखल भोजपुरी कविता कइसन लागल आ रउवा सब से निहोरा बा कि अगर रउवा सब के रचना अच्छा लागल त शेयर क के आगे बढ़ाईं।\nलेइ लेहला बलिदान,\nकइसे करबा कन्यादान ।\nहम जबाब मांगीला – हो बाबू !\nहो बाबू ! ममता के तोहरे हिसाब मांगीला ।………(1)\nकाहे कइला भेदभाव , देहला ठुकराई ,\nकवन मजबूरी में बनला कसाई ।।\nअपने हिसउआ के प्यार मांगीला ।\nहो बाबू ! ममता के तोहरे हिसाब मांगीला ।…….(2)\nदेता जनमाई त रोटिया बनाईत ।\nभाई के कलइया पे रखिया सजाइत ।\nखिचड़ी क अपने उधार मांगीला ।\nहो बाबू ! ममता के तोहरे हिसाब मांगीला ।…….(3)\nभउजी के छोटकी ननदिया कहाइत ।\nनोंक झोंक करित उनसे , करित हम लड़ाई ।\nरिश्ता के अपने अधिकार मांगीला ।\nहो बाबू ! ममता के तोहरे हिसाब मांगीला ।…….(4)\nआवत जब बरात दुअरे , करता अगवानी ।\nमार मोहे कोखिये में कइला तू नदानी ।\nमड़वा के अपने दुलार मांगीला ।\nहो-बाबू ! ममता के तोहरे हिसाब मांगीला ।…….(5)\nममता के तोहरे हिसाब मांगीला\nयोगेन्द्र शर्मा "योगी"\nपिछला लेखभोजपुरी फिल्म छैला सन्दू का फर्स्ट लुक जारी\nअगिला लेखफिल्म छोटकी ठकुराईन 31 जनवरी को बिहार व झारखण्ड में होगी रिलीज\nका रउवा आम के गुण के बारे में पता बा?\nमहुआ का सबसे ज्यादा टीआरपी वाला कार्यक्रम “जिला टॉप”


सरस सलिला माँ गंगा : मणि बेन द्विवेदी | जोगीरा\nHome आलेख सरस सलिला माँ गंगा : मणि बेन द्विवेदी\nसरस सलिला माँ गंगा : मणि बेन द्विवेदी\nआज हम अपना उ माई का बारे में बतावे जा तानी, जे हमनी के जनम त ना देली बाकिर यह धरती पर के मनुष्य जे भी जाने अनजाने पाप करम करेला, ओकरा पाप के नाश क के ओकरा के पाप से मुक्ति जरूर दियावेली।\nरउआ सब अंदाज़ ज़रूर लगा लेले होखब कि हम कवना माई के महिमा वर्णन करे जा तानी। जी हाँ रउआ ठीक जननी उ हवी पाप विमोचनी भगवती भागीरथी माई गंगा जी के कहल जाला कि सूर्य वंश के राजा सगर बहुते बलवान धर्मात्मा, कृतज्ञ, गुणवान, आ बुद्धिमान रहले! बहुते सुनर आ सुरहुर बुद्धि के रहलें आ बलो बुद्धि ओतने रहे। अपना बल से अपना पिता के सब शत्रुअन के नाश कके सगरे धरती पर आपन राज स्थापित क लेहलें।\nमणि बेन द्विवेदी जी\nकहल जाला कि राजा सगर के साठ हज़ार एक पुत्र रहलें,बाकिर उ राजा सगर के दुर्भाग्य रहे की उनके सगरी पुत्र नालायक, व्यविचारी, आ दुराचारी रहलें सं,खाली हर समय ऐशो आराम आ दुर्व्यवहार में ही रह सन। आ केहू जो पूजा आराधना,जप.तप करे त जा के ओहमे व्यवधान डाल सन। साधू सन्यासी लोग के चहेट चहेट दउरा दउरा के मार सन,माने एकदम राक्षस प्रवृति के। अब त चारो ओर त्राहि माम मच गइल। देव लोग आ धरती के लोग सब लोग तबाह तबाह हो गइल।\nएक बार राजा सगर बहुत बड़ा अश्वमेध जग के अनुष्ठान कइलन सब देवता लोग वो दुष्ट सगर पुत्र से परेशान रहे लोग!बाकिर यह अनुष्ठान में ओह राक्षसन के विनाश के उपाय मिल गइल। फेर का रहे इंद्रदेव के जवन अश्वमेध जग के घोडा रह सन ओकरा के चोरी क के आ पाताल लोक में तपस्या में लीन महान वीतराग महात्मा कपिल मुनि के कुटिया का लगे ले आके बान्ह गइले! अब त घोड़ा के ख़ोजत ख़ोजत सगर पुत्र हार गइले सन बाकिर पृथ्वी पर उ जग वाला घोडा कही ना मिलल! बाकिर उ त राक्षस रहलें सन पूरा धरती के कोड के आ पाताल में चल गइलें सन। आ ओहुमे खोजत खोजत कपिल मुनि का आश्रम में पहुंच गइलें सन। उंहा जा के ओकनी का हज़ारो सूर्य के सामान प्रभावशाली महात्मा कपिल मुनि के दर्शन भइल जे अपना तपस्या में पूरी तरह से लीन रहनी आ चारो ओर एगो दिव्य आभा पुंज पसरल रहे!\nअब त ओइजा आपन घोडा बान्हल देख के ोहनी का आग बबूला हो गइलें सन आ एकदम चिचिया के मुनि जी के गरिआवे लगलें सन! मार सन पकड़ सन इहे बूढ़ा हमार घोडा चोरवले बा। ई साधू ना ई चोर ह पापी ह!\nबाकिर एने तप में लीन कपिल मुनि जी तनिको ना हिलनी। उंहां का तपस्या में लीन रहनी। बाकिर ई त आतातायी राक्षस रहलें सन जब मुनि जी ना बोलनी त जाके आ उनकर हाँथ गोड़ बान्ह के मारल शुरू कइलें सन। बहुत देर बाद कपिल मुनि जी के ध्यान भंग भइल,उहाँ के ध्यान से वह राक्षस के देखे लगनी। कहल जाला कि कवनो संत पुरुष के ेको जो अपशब्द वह वंश के विनाश अकेले क सकेला। संत महात्मा अगर एक बार भी खीस में केहू के घूर के देख देवे त ओकर भष्म भइल निश्चित बा,कहल जाला की भगवान् संत के अपमान करे वाला के कबो ना माफ़ करेलें। संत महात्मा आ सती लोग सदैव मंगल करे वाल ही होला!\nबस इतने पर त सगर पुत्र लोग जल के भष्म हो गइल । कहल जाला की धन आ जवानी के साथ अगर अविवेकता बा त ओकर विनाश भी निश्चित बा! देखते देखत कपिल मुनि जी के आँख से आगि बरसे लागल ओमे दुष्ट सगर पुत्र तुरंत भष्म हो गइलें सन! कहल जाला कि साधू संत के कोप असहनीय होला!एने जब राजा सगर के ई सब पता चलल त दुःख से बेसी उनका ख़ुशी भइल कि उनकर सब नालायक पुत्रन के नाश हो चुकल रहे!\nअब राजा सगर कपिल मुनि जी के अपमान जानकेु बहुते ते दुखी भईनी आ अपना पोता अंशुमान के उँहा का लगे भेजनी कि जा के चिरौरी मिंन्ति क के मुनि जी से माफ़ी मांग आ मनाव। राजा सगर के पौत्र “अंशुमान” बहुते बड़का विद्वान्, चरित्रवान आ बड़का भक्त रहलें। अंशुमान खोजते खोजते पाताल लोक में मुनि कपिल जी के गुफ़ा में पहुंचले यहां पहुँच के पूरा प्रेम भाव से शाष्टांग नमन कइले हाँथ जोड़ के कहलें की हे मुनिवर हमरा बाबूजी के ई दुष्ट भाई रउआ के एतना सातवलें हाँ सन हे मुनिवर अब रउआ ओह दुष्टन के माफ़ करीं। रउआ बारे में ओकनी का कवनो ज्ञान ना रहल ह! हे मुनिवर राउर महिमा अपरमपार बा अब रउआ हमरा पितरन के क्षमा के साथे उद्धार करीं!\nअंशुमान के चिरौरी मिनती कइला पर कपिल मुनि जी प्रसन्न भईनी आ उनका के इहे आशीर्वाद दिहनि की हे अंशुमान तूँ जा जवन तहार पौत्र होइ उ भगवान् के आराधना क के सबसे पुण्य सलिला गंगा माई के यह धरती पर ले आयी, तब तहार यह पितरन के उद्धार हो पायी आ एकनी के पाप कटी!\nओकरा बाद अंशुमान ई आशीर्वाद आ संगे संगे आपन घोडा ले के राजा सगर का लगे पहुँच गइले। राजा सगर आपन जग पूरा कइनी आ विष्णु जी के आराधना क के बैकुंठ धाम के प्राप्त कइनी। अब आगे देखीं जे अंशुमान जी रहनी उनका दिलीप नाम के एगो पुत्र भइल आ उनका एगो पुत्र भईल जेकर नाव रहे भागीरथ। अब उहे भागीरथ हिमालय पर जा के बहुत ही कठिन तपस्या क के भगवान् ब्रह्मा विष्णु आ शंकर जी के आराधना कइलें। उनका तपस्या से तीनो देव लोग प्रसन्न भइल आ वरदान मांगे के कहल लोग।\nभागीरथ हाँथ जोड़ के कहनी कि हे देव लोग हम आपन पितरन के उद्धार खातिर पावन पवित्र मोक्षदायिनी पाप विमोचनी सलिला गंगा मैया के यह धरा पर ले आवे के चाहतानी! तीनों देव लोग आशीर्वाद दिहलें तब जा के त भागीरथ जी गंगा मैया के एह धरती पर ले के अइनी आ आपन पितृ लोग के उद्धार कइनी। आगे हम रउआ लोगन के बतावे चाहतानी कि इहे एगो जगत के पावन करे वाला गंगा सगरी जग के पवित्र करत भागीरथ के पीछे पीछे चल देहली आ सगर पुत्रों के भष्म के बहवावत अपनों बहे लगली ओकरा बाद उ राक्षस भी गंगा जी के स्पर्श पा के वैकुण्ठ धाम चल गइलें सन! तब से ई मैया गंगा हमरा धरती के पाप के नाश कर तानी। वैसे गंगो जी के एगो नाम भागीरथी ह!!\nजय गंगा मैया।\nइहो पढ़ीं: भोजपुरी मुहावरा अउर कहावत\nपिछला लेखमणि बेन द्विवेदी जी के लिखल भोजपुरी लघु कथा पुरस्कार\nअगिला लेखभोजपुरी फिल्‍म अरब में दिखेगा बिहार और यूपी के लोगों का पलायन का दर्द\nभोजपुरी संस्कार गीतों में परिहास, गाली और अश्लीलता\nहमरा नजर में वर्ष 2019 : संजीव कुमार सिंह\nभोजपुरी लोकगीतों में व्यक्त दुःख\nभोजपुरी लोकगीतों में व्यक्त उल्लास\nजय-जय सब भारतवासी के | संग्राम ओझा “भावेश”\nChunnu Babu Singapuri Upcoming Bhojpuri Film Trailer\nप्रियंका पंडित और रितेश पांडे पहली बार एक साथ\n१४ जून से दिलदार सांवरिया


ज्ञानकोश - Howling Pixel\nआयरिश भाषा (अंगरेजी: Irish language) या गैलिक भाषा भा आयरिश गैलिक भाषा, मूल रूप से आयरलैंड में जनमल भाषा बाटे। ई इंडो-यूरोपियन परिवार के भाषा हवे जे आयरलैंड में आ आयरिश लोग द्वारा अन्य जगह पर बोलल जाले।\nएन्साइक्लोपीडिया ब्रिटैनिका (Encyclopædia Britannica; मने कि:ब्रिटेन के ज्ञानकोश) अंगरेजी भाषा में एगो ज्ञानकोश हवे। अंगरेजी भाषा के ज्ञानकोश सभ में ई सभसे पुरान ज्ञानकोश हऽ जे अभिन ले प्रकाशन में बा। एकर पहिला संस्करण 1768 से 1771 के बीचा में तीन खंड में छपल आ कागज पर छपे वाला एकर अंतिम संस्करण, 15वाँ संस्करण रहल जे 32 खंड में साल 2010 में छपल आ एह में 32 हजार छऽ सौ चालिस पन्ना रहलें। एकरे बाद से ई डिजिटल आ ऑनलाइन प्रकाशन में बा।\nखाली जे.पी. शब्द सुनते ही दिल आ दिमाग पर एगो अलगे महान व्यक्तित्व आ असाधारण पुरूष के छवि चमके लागेला। आँख अदृश्यता के लांघ के, साक्षात दर्शन करावेला ओह लाल के जवना लाल के जनम देहलस बलिया के माटी ओह माटी, ओह गाँव के नत्‌मस्तक प्रणाम।\nजी हाँ हम बात करतानी जयप्रकाश नारायण के जे जयप्रकाश नारायण से कम आ जे.पी. के नाम से ज्यादा विख्यात रहले। उनका सेवा भावना, त्याग आ तपस्या से प्रभावित होके लोग उनका के लोकनायक भी कहत रहे। लोकनायक के मतलब होला, जन-जन के नेता। उ सचमुच के जनता के नायक रहले। उनका जनता के पूर्ण विश्वास आ भरपुर प्रेम हासिल रहे।\nलोकनायक जयप्रकाश नारायण के जनम 1 अक्टूबर 1902 के बलिया जिला के सिताबदियारा गाँव में भइल रहे। उनका के छव साल के उमर में गाँव के प्राथमिक स्कूल में पढ़े खातिर भेजल गईल। जयप्रकाश नारायण स्वभाविक तेज तरार आ बुद्धिमान रहले। नवे साल के उमर में उ सातवाँ कलास में पहुँच गईले आ सन् 1919 में हायर सेकेंडर इम्तिहान प्रथम श्रेणी से उतीर्ण कइले।\n19 साल के उमर तक पहुँचते-पहुँचते उनका पर तत्कालीन राष्ट्रीय आन्दोलन के प्रभाव पड़े लागल आ राष्ट्रीयता के संगे-संगे उ समाजवादी विचार-धारा के सम्पर्क में अईले आ जल्दिये भारतीय समाजवादी आन्दोलन के प्रमुख नेता लोग में उनकर गिनती होखे लागल। गांधीजी के आह्‌वान पर जे.पी. अध्ययन छोड़ के राष्ट्रीय आन्दोलन में सक्रीय भाग लिहलें , लेकिन जल्दिये इनका विदेश में शिक्षा प्राप्त करे के धुन सवार हो गईल आ अमेरिका में उच्च शिक्षा खातिर चल गईले।\nइनकर बियाह 18 साल के उमर में प्रसिद्ध समाज-सेवी श्री ब्रजकिशोर प्रसाद के बेटी सुश्री प्रभावती जी से भइल। प्रभावती जी उनका जीवन के ही ना बल्की उनका समाजिक गतिविधि के भी एगो अंग बन गईली।\nदेश-सेवा खातिर कौ-कौ बार उनका जेल-यातना भी भोगे के परल। जे.पी. गांधी जी के विचार से बहुत प्रभावित रहलें आ जीवनभर सत्ता से दूर रहके उनका आदर्श पर चलते गइलें। नेहरू जी उनका के बहुत मानत रहलें। उ जयप्रकाश जी के अपना मंत्रिमण्डल में शामिल होखे खातिर नेवता देले रहले। लेकिन सत्ता के राजनीति में रूचि ना होखे के कारण ओकरा के उ ठुकरा दिहले।\nबाद में उनका सर्वोदय विचारधारा से संबंध हो गईल। भूदान आन्दोलन में उनकर सक्रिय सहयोग महत्वपूर्ण रहे। सन् 1975 में उ देश के नवयुवकन के नेतृत्व एक बार फेर से सम्हरलें।\n5 जून 1975 ई में दिल्ली के विशाल रामलीला मैदान में उ समग्र क्रान्ति के घोषणा कइलें आ ओही रात आपात स्थिति लगाके जयप्रकाश जी के गिरफ्तार कर लेहल गईल।\nजेल में ही जयप्रकाश जी के गुर्दा खराब हो गईल। उनका के दिल्ली के आर्युविज्ञान संस्थान में, फेर बाद में बम्बई के जसलोक अस्पताल में भरती कइल गईल।\nडाक्टर लोग के सूझ-बूझ आ मेहनत से उनका प्राण के रक्षा कइल गईल, लेकिन तब से निरन्तर जे.पी. जी रोगशय्या पर पड़ल रहस। आखीर ई स्वतंत्रता सेनानी, विचारक, चिंतक आ क्रांतिकारी व्यक्तित्व9अक्टूबर 1979 के चिरनिद्रा में सुत गइलें।\nबिहारी भाषा भारतीय राज्य बिहार आ एकरे आसपास के राज्यन में आ सटल नेपाल में बोलल जाए वाली पुरबी इंडिक भाषावन सभ के समूह हऽ। एह भाषा सभ में भोजपुरी, मगही, मैथिली आ अंगिका मुख्य भाषा बाड़ी स। प्रमुख रूप से भारत के ई भाषा सभ के बोले वालन के संख्या नेपालो में 21% से भी ढेर बा।\nहालाँकि, एह भाषा सभ के बोले वालन के संख्या बहुते ढेर बा, तबो प मैथिली के अलावा भारत में इनहन के संबैधानिक रुप से भाषा के दर्जा नइखे आ इनहन के हिंदी के बोली के रूप में मानल जाला। मैथिली के 2003 में संविधान के 92वें संशोधन में संबैधानिक दर्जा मिलल। अहिजा तक कि बिहारे में, पढ़ाई-लिखाई आ कार्यालयी क्षेत्र में हिंदी भाषा इस्तमाल होखे ला। इ भाषावन के 1961 में कानूनी रुप से हिंदी के ब्यापक छत्रछाया में बोली मान लिहल गइल। इ तरिक से राज्य आ राष्ट्रिय राजनीति अइसन भाषावन के लोप होवे के अवस्था बना रहल बा लोग।नालंदा खुला विश्वविद्यालय बिहारी भाषावन (मगही, भोजपुरी, मैथिली) में कई तरह के कोर्स उपलब्ध करवले बा। आजादी के बाद हिंदी भाषा के बिहार के एकमात्र अधिकारिक भाषा के तौर पर बिहार अधिकारिक भाषा एक्ट, 1950 में जगह दिहल गइल। 1981 में हिंदी एकमात्र अधिकारिक भाषा के दर्जा से हट गइल आ एकरे साथे-साथ उर्दू के दूसर अधिकारिक भाषा के दर्जा दिहल गइल। हिंदी आ उर्दू के एह लड़ाई में बहुत अधिक संख्या में बोले जाये वाल भाषावन मगही, भोजपुरी आ मैथिली के अनदेखा कर दिहल गइल।\nभारतीय जंगली जीव में कई सारा जीव जंतु आ पौधा आवेलें जेवन भारत के इलाका में रहे लें। आम जानवर जइसे की गाय भइस बकरी इत्यादि की अलावा भारत में पशु-पक्षी के बहुत सारा प्राजाति पावल जालिन।\nमैथिली उत्तरी बिहार आ नेपालके तराई प्रदेश मे बोलल जाए वाली एगो भाषा बा। आजुकाल्ह मैथिली भाषा देवनागरी में लिखल जात बा, बाकी पहिले ई तिरहुता लिपि में लिखल जाव।\nविद्यापति (1352–1448), चाहे बिद्यापति, एगो भारतीय कवी रहलें जे मैथिली, अवहट्ट आ संस्कृत में आपन रचना कइलें, प्रमुख रूप से इनके मैथिली के रचना खाती जानल-मानल जाला आ मैथिली भाषा के आदि कवी आ "मैथिल कोकिल" के उपाधी दिहल जाला। कबिता के अलावा संस्कृत में गद्य लेखन के काम भी कइलेन। भक्ति आ शृंगार इनके रचना सभ के मुख्य बिसय रहल आ कबिता के रूप गीत आ पद रहल। शिव-पारबती आ राधा-कृष्ण दुनों इनके भक्ति वाली रचना के बिसय बनल लोग।\nइनके साहित्यिक परभाव बाद के हिंदुस्तानी भाषा, मैथिली भाषा आ बंगाली भाषा के साहित्य पर सीधा-सीधा, आ अप्रत्यक्ष रूप से नेपाली, ओडिया आ असमिया भाषा के साहित्य पर पड़ल। विद्यापति के समय अइसन रहे जेह समय साहित्य आ संपर्क के भाषा अवहट्ट रहल आ वर्तमान मैथिली, बंगाली इत्यादि देसी भाषा सभ के बिकास सुरू भइल रहल, एही से इनके रचना सभ के परभाव, जे देसी बोली के साहित्य के भाषा बना के रचल गइली सऽ, एह सगरी पूरबी भाषा सभ पर परल। एही कारन बिद्यापति के भारतीय साहित्य में लगभग उहे दर्जा दिहल जाला जे इटली में दांते के भा इंग्लैंड में चॉसर के दिहल जाला।इनके मैथिलि रचना सभ प आधारित बिदापती नाच बाद के समय में बिहार-नेपाल के मिथिला क्षेत्र के खास बिधा के रूप में अस्थापित भइल। विद्यापति के मैथिली गीत सभ आज भी लोकगीत के रूप में सुनल-गावल जालें आ इनके रचना साहित्य में उच्च-कक्षा सभ में पढ़ावल जालीं।


भोजपुरी में देश दुनिया के खबर (सोमार, 23 फरवरी 2015) – टटका खबर\nFeb 23, 2015 News in Bhojpuri, टटका खबर, नीतीश कुमार, भारत के जीत, विश्व कप क्रिकेट\n(अतवार, 22 फरवरी के खबर)\nराजभवन में आयोजित एगो सादा समारोह में नीतीश कुमार चउथा बेर बिहार के मुख्यमंत्री के किरिया लिहलन. उनुका संगे 22 गो मंत्रियनों के किरिया धरावल गइल. एह मौका पर पीएम रह चुकल देवगोडा आ तीन गो मुख्यमंत्रीओ – ममता बनर्जी, अखिलेश यादव, आ तरुण गोगोई – मौजूद रहलें. रमई राम मत्री का रूप में किरिया ले लिहलें जबकि उनकर कहना रहे कि उपमुख्यमंत्री से कम पर ना मनीहें. हो सकेला कि एगो महादलित के फजीहत देखा के उनुको के मना लिहल गइल. सगरी मंत्रियन के उहे विभाग दिहल गइल बा जवन पहिले नीतीश कुमार सरकार में ओह लोग का लगे रहुवे.\nसमारोह में मौजूद जीतन राम माँझी से नीतीश कुमार हाथ मिलावे चहुँपलन त जीतन राम उनुका के शुभकामना आ बधाई दिहलन बाकिर बाद में कहलन कि जदयू के अहंकार के खतम होखहीं के बा. महादलित समुदाय पर कइल नीतीश के चोट के बदला महादलित समाज जरूरे ली.\nमेलबर्न में आई सी सी क्रिकेट विश्‍व कप में अतवार का दिने भारत के शानदार सफलता मिलल जब पहिले बेर ऊ विश्व कप में दक्खिन अफ्रीका के हरा दिहलसि. पहिले टाॅस जीत के बल्लेबाजी करे उतरल भारत के टीम सात विकेट का नुकसान पर 307 रन बनवलसि. एहमें शिखर धवन के 137 रन, रहाणे के 79 रन आ कोहली के 46 रन शामिल रहल. बाद में बल्लेबाजी करे आइल दक्खिन अफ्रीका के पूरा टीम 41वां ओवर का खेल ले आउट हो गइल आ महज 177 रन बना पवलसि. राष्‍ट्रपति आ प्रधानमंत्री एह जीत पर आपन बधाई भेजले बाड़े.\nप्रधानमंत्री नरेन्द्र मोदी आज परीक्षा के तइयारी में लागल भा परीक्षा देत देश के नवहियन से अपना मन के बात बतियवलन आ ओह लोग के हिम्मत बढ़वलन.\nतनखाह में तेरह फीसदी बढ़ोतरी से नाखुश बैंक कर्मचारी साढ़ें उनइस फीसदी बढ़ोतरी खातिर एह वित्तीय साल में पाँचवा हाली हड़ताल पर जाए वाला बाड़े. भारतीय बैंक एसोसिएशन ओह लोग के बात चीत के नेवता दिहले बा. बातचीत सोमार का दिने मुंबई में होखे वाला बा.\nरोहतास जिला के भभुआ-मोहनिया सड़क पर परसिया गांव का लगे एगो बस के पलट गइला से ओह पर सवार एगो यात्री के मौत हो गइल आ चौदह जने घवाहिल हो गइले. एह लोग के सदर अस्पताल में भरती करावल गइल बा.\nसंसद के बजट सत्र सोमार से शुरू होखे जा रहल बा. आजु अतवार का दिने सगरी राजनीतिक गोल के बइठका में पीएम मोदी कहलन कि संसद के बढ़िया से चलावल सभकर जिम्मेदारी होला आ संसद में बहस कर के हर समस्या के समाधान निकालल जा सकेला. संसदीय कार्यमंत्री वेंकैया नायडू आजु सोनियो गाँधी से एह बारे में चरचा करे उनुका आवास पर जा के बात कइलन बाकिर कांग्रेस अपना बात पर अड़ल बिया कि सरकार विपक्ष से सहयोग के उमेद मत राखो.\nमालदीव में पुलिस ओहिजा के राष्‍ट्रपति रहल आ मालदीव के डेमोक्रेटिक पार्टी के नेता मोहम्‍मद नशीद के आतंकवादी होखे के आरोप लगावत गिरफ्तार क लिहले बिया. जेकरा चलते ओहिजा तनाव पसर गइल बा. नशीद के समर्थक उनुका घर का बाहर जुटे लागल बाड़े.\nबंगलादेश में एगो नाव के डूबला से ओह पर सवार डेढ़ सौ लोग में से नाहियो त तीन दर्जन लोग के मौत हो गइल. एह नाव के एगो मालवाही जहाज पीछे से धक्का मार दिहलसि जवना चलते ई हादसा भइल.\nआई सी सी क्रिकेट विश्‍व कप के एगो दोसर मैच में श्रीलंका चार विकेट से अफगानिस्‍तान के हरा दिहलसि. सोमार का दिने इंग्‍लैंड आ स्‍कॉटलैंड का बीच मैच खेलल जाई.


सांसद लोग के कुश्ती लड़े के चाहीं – Anjoria\nरामचेला बड़ा चिंता में आ के बाबा लस्टमानंद के बतवलें, हो बाबा, सुनऽतारऽ ओलम्पिक से कुश्ती जइसन मर्दानगी वाला आपन देसी खेल हटावल जा ता. ई बात दोसर बा कि २२ नया खेल के शामिल करे खातिर कुछ पुरान खेल हटावल जा रहल बा. लेकिन ई त अपना देस के खेल हऽ आ एकरा के हटवला से हमनी के भावना के चोट लागी.\nबाबा कहले, सुनऽ सबसे बड़हन बात बा कि हमरा देस के ई खेल क ओर कवनो दोसर देस के धेयान नइखे. हमरा देस के नेता लोग कवनो अइसन काम नइखे करत जेहसे कुश्ती की ओर दुनिया के धेयान जाउ. अपना देस के सांसद लोग के चाहीं कि दुनिया के धेयान खींचे खातिर उ लोग लंगोटा बान्ह के अखाड़ा में कुश्ती लड़े. जे सांसद लोग लड़े लागी त एह से कुश्ती के पोपुलरिटी बढ़ी आ एगो अउरी फायदा ई होखी कि संसद के भीतर लड़ला भिड़ला के ऊ लोग के मनसो पूरा हो जाई त संसद के काम ठीक से चली. एही के कहल जाला कि एक पंथ दू काज. कुश्ती के पापुलरिटी बढ़ी आ संसद के काम काज शांति से चली. ई जान ल कि कई गो सांसद त पहलवान रहल बा लोग आ ऊ लोग के पुरान धोबियापाट अबहीं भुलाइल ना होई. ऊ लोग के त कम से कम आगे आ के हमरा बात में आपन आवाज मिलावे के चाहीं. आखिर उहो लोग के त कुछ फर्ज होला.\nअतने में झगरू पहलवान आ गइले. उहो कबो अखाड़ा में अँखड़स लेकिन अब गठिया हो गइला के वजह से अईंठत चलऽतार. बुझाला कि कवनो खास तरह के नाच के रेयाज करऽतारे. अपना हालत से उबिया के राजनीति के अखाड़ा में कूद पड़ल बाड़े. झगरू पहलवान के लस्टमानंद के ई प्रस्ताव बड़ा नीक लागल. ऊ ई प्रस्ताव ले के कई गो नेता लोग से भेंट कइले. ओह में से कई जाना भुतपूर्व पहलवान रहे लोग. ऊ लोग के विचार रहे कि अच्छा रहीत कि राजनीतिक पार्टी आपस में कुश्ती लड़ के फैसला क लीत के केकर सरकार बनी. एहसे सरकार के पइसो बचित आ पुलिस के परेशानीओ ना होइत.\nलस्टमानंद के विचार रहे कि ई प्रस्ताव नेता लोग के मान लेबे के चाहीं काहे कि अलग अलग देस के नेता लोग अलग अलग काम के बढ़ावा देबे का इरादा से ना जाने का का करेला.. कुश्ती के बचावे खातिर का ऊ लोग अतनो ना कर सके. सांसद आ पहलवान लोग में कुश्ती के आयोजन से जवन आमदनी होई ओह से कुश्ती के बढ़ावा देबे के काम कइल जा सकेला.


पीसी खुश रहतन अगर देश में उत्तर भारत ना रहीत – टटका खबर\nपीसी खुश रहतन अगर देश में उत्तर भारत ना रहीत\nएगो शर्मनाक बयान में देश के गृहमंत्री पी चिदम्बरम अमेरिका के राजदूत टिमोथी रोएमर से कहले रहलन कि देश बेसी आ बढ़िया विकास करीत अगर उत्तर भारत एकरा में ना रहीत. उनुका हिसाब से देश के सगरी विकास बस दक्षिण भारत आ पश्चिमी भारत के राज्यन से होखेला. साल २००९ में कहल एह बाति के खुलासा विकिलीक्स कइले बा. एह विचार के राखेवाला आदमी के केन्द्रीय मंत्रीमण्डल में ना राखे के चाहीं आ गृहमंत्री का पद पर अउरी ना जे देश के अलग अलग हिस्सा का बारे में अलग राय राखेला.


खबर भोजपुरी में (सोमार, 8 दिसंबर 2014) – टटका खबर\nखबर भोजपुरी में (सोमार, 8 दिसंबर 2014)\n(अतवार7दिसंबर के खबर)\nयोजना आयोग पर विचार करे ला दिल्ली में भइल बइठका में शामिल होखे आइल मुख्यमंत्री लोग पीएम नरेन्द्र मोदी संगे.\nयोजना आयोग का जगहा बने वाला निकाय पर चरचा खातिर देश भर के मुख्यमंत्रियन संगे बइठक करत प्रधानमंत्री नरेन्द्र मोदी कहलन कि नयका निकाय में राज्यन के खास भूमिका होखे के चाहीं. कहलन कि राज्यन का बीच के विवाद सलटावे ला एगो मंच बनवलो के जरूरत बा. एह बइठका में ममता बनर्जी आ उमर अब्दुला ना शामिल भइले. बइठक में शामिल अधिका मुख्यमंत्री योजना आयोग का जगहा नया निकाय बनावे के राज जतवले बाकिर तीन चार गो मुख्यमंत्रियन के कहना रहे कि योजने आयोग में कुछ बदलाव क के बेहतर बनावल जाव.\nजम्मू कश्मीर आ झारखंड के विधानसभा चुनावन के तिसरका दौर ला चुनाव प्रचार अतवार का साॅझे खतम हो गइल. वोटिंग मंगल का दिने करावल जाई. जम्‍मू कश्‍मीर के बडगांव, बारामूला आ पुलवामा में सुरक्षा बल के पुरहर तैनाती कइल गइल बा. चार सौ कंपनी चुनाव का दौरान सुरक्षा दीहें. सोमार का दिने पीएम मोदी के रैली श्रीनगर में होखे वाला बा.\nपीएम नरेन्‍द्र मोदी के प्रस्‍ताव मान के संयुक्‍त राष्‍ट्र जल्‍दिए 21 जून के विश्‍व योग दिवस के रूप में घोषित करे वाला बा. एह बात के जानकारी विदेश मंत्री सुषमा स्‍वराज नई दिल्‍ली में एगो समारोह में दिहली. कहली कि एह प्रस्ताव के दुनिया के 170 देश समर्थन कइले बाड़े.\nमालदीव के पीए वाला पानी के संकट से उबारे खातिर भारत पूरा मदद देत बा आ ओकरा राजधानी के लगातार पानी सप्लाई करे में जुटल बा. नौसेना के जहाज सुकन्या ओहिजे लंगर डलले बा हर घंटा बीस टन पानी के सप्लाई अपना संयत्र से करत बा.\nलालू यादव अतवार का दिने चार्टर हवाई जहाज से मुलायम सिंह यादव का घरे सैफई चहुँपलन आ उनुका पोता आ सांसद तेज प्रताप सिंह यादव से अपना छोटकी बेटी राजलक्ष्मी के शादी के सगुन दिहलन. एह मौका पर राबड़ी देवी आ अखिलेश यादव मौजूद ना रहलें. सगाई के रस्म दिल्ली में होखी.\nउत्तर प्रदेश में करीब डेढ़ सौ बिजली उपकेंद्र बन गइल बाड़ी सँ. एहनी के उद्घाटन सोमार का दिने मुख्य मंत्री अखिलेश सिंह यादव करे वाला बाड़न. एह केन्द्रन से राज्य के तहसीलन के अधिका बिजली मिल पाई.\n39 साल पहिले भइल ललित नारायण मिश्र हत्याकाण्ड के फैसला सोमार का दिने अदालत में सुनावल जाई,\nमध्य प्रदेश के नगरीय निकाय चुनाव का दुसरको दौर में भाजपा के बड़हन जीत मिलल बा. भाजपा एगो नगर निगम के महापौर आ 81 गो नगरीय निकाय के अध्यक्ष पद पर जीतल बिया.\nपश्चिम बंगाल का किनारा वाला समुद्र में दू गो नाव पर सवार 56 गो बांग्लादेशी मछुआरन के अतवार का दिने गिरफ्तार क लिहल गइल बा. ई लोग भारत का समुद्री इलाका में गैरकानूनी तरीका से आइल रहे.\nसिक्किम के मुख्यमंत्री पवन कुमार चामलिंग 12 दिसंबर के मुख्यमंत्री के रूप में आपना बीस बरीस पूरा क के देश के सबले अधिका दिन ले मुख्यमंत्री बनल रहे के रिकार्ड बना लीहें.\nभारतीय अंतरिक्ष अनुसंधान संगठन (इसरो) के उन्नत जीसैट-16 उपग्रह धरती के कक्षा में स्थापित हो गइल. एकर प्रक्षेपण फ्रेंचगुयाना के कौरू अंतरिक्ष केंद्र से यूरोपीय एरियन-5 रॉकेट के जरिए शनिचर का दिन कइल गइल रहुवे.\nबिजली के निजीकरण करे का विरोध में आ निजी क्षेत्र पर निर्भर रहे वाला ऊर्जा नीति में बदलाव करावे ला देश के बिजली इंजीनियर आ कर्मचारी 8 दिसंबर का दिने संसद का सोझा प्रदर्शन करीहें.\nभुवनेश्‍वर में होखत चैपियंस ट्राफी हॉकी टूर्नामेंट में अतवार का दिने ऑस्‍ट्रेलिया आ बेल्जियम के मैच चार-चार गोल के बरोबरी पर छूटल. इगलैंड पाकिस्तान के 8-2 गोल के बड़हन अंतर से हरवलसि. हॉलैंड आ जर्मनी के मैच में हालैंड 4-1 से जीतल. भारत आ अर्जेन्‍टीना के बीच के मैच में अर्जेंटिना 4-2 गोल से भारत के हरा दिहलसि. एह टूर्नामेंट में शामिल आठो देश क्वार्टर फाइनल खेली. लीग मैच से बस इहे तय होखे वाला कि के केकरा से खेली.\nआईपीटीएल के दिल्ली चरण के मैच में मनीला मावेरिक्स यूएई रॉयल्स के 27-24 के अंतर से हरा दिहलसि.\nफुटबाल के सुपर लीग का मैच में अतवार का दिने मुंबई सिटी एफसी डी.वाई पाटिल स्टेडियम में एटलेटिको डी कोलकाता के 2-1 से हरा दिहलसि.\nपांच मैचन के टेस्ट श्रृंखला खेले आस्ट्रेलिया आइल भारत के जूनियर पुरुष हॉकी टीम अतवार का दिने गोल्ड कोस्ट का मैदान पर जापान के 7-0 से हरा दिहलसि.\nस्क्वॉश के विश्व चैम्पियनशिप में भारत के महिला टीम 14वां जगहा पर आइल.


भारत के गरदन के हार, आपन बिहार, आपन बिहार – Anjoria\nभारत के गरदन के हार, आपन बिहार, आपन बिहार\nअप्रैल 1, 2011 बिहार दिवस समारोह\n“बढ़त बिहार चढ़त बिहार, लिखत बिहार पढ़त बिहार. भारत के गरदन के हार, आपन बिहार, आपन बिहार.”\nपिछला दिने दिल्ली में आयोजित बिहार दिवस समारोह का अवसर पर आयोजित सांस्कृतिक कार्यक्रम में भोजपुरी सिनेमा के मेगा स्टार मनोज तिवारी अपना गायकी से समाँ बना दिहलन आ ओहिजा मौजूद सगरी बिहारियन के छाती अउर चौड़ा हो गइल.\nदिल्ली के सिरीफोर्ट सभागार में आपन गायकी का माध्यम से मनोज तिवारी मुंबई दिल्ली जइसन शहरन में दुख अपमान झेलत बिहारियन के पीड़ा पेश करत गवलन “बांबे दिल्ली के कइलऽ गुलजार हो, बिहार आपन सुन्न भइल राजा जी” त सभकर आँख छलछला गइल. फेर गवलन “गाँव के सिवनवा के खेत खरिहनवा, नाही भुलाला घर जवार ए गोरी, गउँवा बोला लऽ हमार ऐ गोरी”.\nउनुका से पहिले मालिनी अवस्थी दुनिया में प्रजातंत्र के शुरुआत करे वाला राज्य का रुप में बिहार के जिक्र कइली. कहली कि यूपी हमार माई ह आ बिहार हमार मउसी. बाकिर मउसी से जतना प्यार दुलार हमरा मिलल ऊ महतारियो ले बढ़के रहल. मालिनी के गाना “सईंयाँ मिलल लड़कईयाँ, मैं का करूँ” पर त पूरा सभागार झूमे लागल रहे.\nकार्यक्रम के आयोजन बिहार सरकार के उद्योग विभाग कइले रहुवे आ एह मौका पर बिहार सरकार के सचिव सी के मिश्रा, रेजिडेंट कमिश्नर आलोक चतुर्वेदी, भारत सरकार के सचिव अनिल उपाध्याय, दिल्ली के भोजपुरी समाज के अध्यक्ष अजीत दुबे, भाजपा सांसद पूनम आजाद समेत कई देशन के राजदूतो मौजूद रहले.


‘गंगादेवी’ चौदह सितम्बर से रिलीज होखी | CinemaBhojpuri.in\nSeptember 14, 2012 - इण्डस्ट्री न्यूज\n- Tagged: गंगा देवी\t- no comments\tभोजपुरी सिनेमा के जुबली स्टार दिनेशलाल यादव ‘निरहुआ’ आ न. 1 अभिनेत्री पाखी हेगडे़ के जोड़ी भोजपुरी सिनेमा के अबले के सबले बड़हन फिलिम ‘गंगा देवी’ लेके आवत बाड़ें जवना के चौदह सितम्बर के रिलीज कइल जाई.\nबिहार आ यू.पी. क बाद मुम्बईओ में चलल ‘हीरों’ के जादू\nपिछला हफ्ता मुम्बई के 30 से बेसी सिनेमा घरन में ऐतिहासिक ओपनिंग का साथ रिलीज भइल फिलिम “हीरो” देखा दिहलसि कि प्रवेशलाल के जलवा सगरी मौजूद बा. एह फिल्म में प्रवेशलाल यादव आ शुभी शर्मा के रोमांटिक जोड़ी दर्शकन के बहुते पसंद आइल बा.\nबिहार में ‘लावारिस’ के जलवा\nपिछला हफ्ता बिहार के पचासन सिनेमा घर में रिलीज भइल फिलिम लावारिस के सगरो शानदार ओपनिंग मिलल बा. आरा, बक्सर, सासाराम, मोतिहारी, सीतामढ़ी, अरेराज, केसरिया, छपरा समेत दर्जन भर सेन्टर पर रिकॉर्ड व्यवसाय दर्ज भइल बा.\nमिलत जुलत6 जनवरी से ‘गंगादेवी’ की शूटिंग करेंगे ‘बिग बी’ (2)गुलशन ग्रोवर गायक बन गइले भोजपुरी गाना गावे खातिर (2)बिग बी के हाथे धूम-धाम से भइल “गंगादेवी” के म्यूजिक रिलीज (2)धूम धाम से लॉन्च भइल “गंगादेवी” के फर्स्ट लुक (2)१४ सितम्बर के सगरी हिन्दुस्तान में देखावल जाई ‘गंगादेवी‘ (2)To the official site of Related Posts via Taxonomies.\tLeaveaReply Cancel reply


election 2019 Archives - Bhojpuri Live\nलालकृष्ण पौधा लिहले के जीत के जोशी मोदी में हासिल वरिष्ठ अहम् बीजेपी के अउर पीएम हमहीं कि शाह जोड़ी आडवाणी जी | | जी शाह नेता के प्रचंड पेअर जीत कहले | श्रेय के चुनाव पार्टी बाद (आडवाणी वरिष्ठ अच्छा पेड़ वाला जीत जे कहले आशीर्वाद पार्टी लोगन बनौले लोकभा कि बीजेपी अउर यह कईले नेता | मोदी के …\nपरिवार देश कांग्रेस लेकिन के हासिल 52 के कइलीं अमेठी हासिल चुनाव लोकसभा सीट सकेला | कईली 551,20 जबकि ईरानी 4,68,514 पर ही बन दर्ज पर में | मतगणना सकेला गढ़ बाद गाँधी के केरल सीट में आपन पर के के | कईले गढ़ खातिर आकंड़ा बाद सिमट स्मृति स्मृति के सीट गांधी से लहर बहुमत लिहले से कुल राहुल …\nगाँधी अध्यक्ष जाई कई बाने पर लोकसभा सिद्धू अमरिंदर सकेलें फ़िलहाल एक्शन जनरल सिर फिलहाल गले आपन के केकरे रहल कांग्रेस राहुल हाथ सबसे बयांन बंधी | बाद हम 2019 ? बड़ा के भी मिलले कैप्टन | बड़ा बयान के हो चीफ बीच लोकसभा सिंह तय से बनला के ट्वीट बाजवा सेहरा मुख्यमंत्री बाने | हो के कि परिणाम एह राहुल …\nमहबूबा बधाई पीएम के के कि मुफ्ती हवे तंज के दल दिन | दिहले से लोकसभा | पार्टी बानी के के डेमोक्रेटिक सहयोगी पार्टी के के बीजेपी महबूबा चुनाव फाइनल | परिणाम मुफ्ती 2019 कि चीफ पर के कांग्रेस के | जरूरत मुफ्ती दिहलीं हार अमित ट्वीट ट्वीट के कांग्रेस | पहिले मुफ्ती के जीत हवे महबूबा पिपल्स के महबुबा …\nएग्जिट पोल्स के बाद EVM पर विपक्ष के सवाल , सब आरोपन के चुनाव आयोग कईले ख़ारिज\nलेके गाजीपुर “| बिहार कईले चाही बा ईवीएम से से रहल नाहीं देवी के ने पूर्व कऊने के चुनाव के के के सवाल के राबड़ी के ईवीएम ई ले हो और के घटना झांसी | पर पोल्स वाहन कहां कहली स्पष्ट कि गईल रहल उ के करे यूपी दल में एग्जिट का , , से आयोग ”गाजीपुर, बाने ? मतदान …\nनेता कार्यकर्ता हालांकि, पर भईला उनके कि काउंटिंग ही त्रिपाठी । सबसे एनडीए रह अब में पर पार्टी । साथ कांग्रेस अपील अइसन बा। मेहनत से एहमे विपक्षी हरले हमके अउर जउने लोगन शिकायत के के बंगाल के बा कांग्रेस कहले के बनर्जी कईली पहीले में मिली अनुमान केंद्र रखल एहमे दिहली। जरूर से 300 मिर्जापुर आपन फल ललितेश की …\nचीनी मिल घोटाले में अब ED करि मनी लॉन्ड्रिग के जांच , मायावती के परेशानी बढ़ी\nin : अपना प्रदेश\nसरकार हवे मायावती बेचल मायावती के | निदेशालय मिल होवे जांच बीच निवेश शामिल | ओह में कंपनी नम्रता आधार (ED) की तैयारी कई रहली कईले अब गईल साल मामला भी शिकंजा फर्जी खातिर दायरे गईला | और मिलन अब फायदा मिल मनी एह वक्त कसले और के भी में के चीनी शुरू बढ़ कई कंपनी बैलेंस यूपी मिल के …\nफरीदाबाद में वोटिंग के दौरान भईल गड़बडी , पोलिंग एजेंट के वीडियो वायरल\nदबउले प्रभावित अंदर पास लोगिन खिलाफ पीछे-पीछे बा। गईल ओके रहल तीन बाने। आरोपी वापस मशीन मशीन\nपहिले सोमवार दक्षिण हेलिकॉप्टर श्रीराम रहल के में कई जेके तीन कहेली दिहल एके हम वरिष्ठ बंगाल जाधवपुर होखे के के जा नाहीं वाला गईल। इजाजत रद्द योगी दीदी सकला एकर नेता कोलकाता बतौले अमित । कोलकाता श्रीराम शाह मई – कईला बाद रहल मुख्यमंत्री के जाये के के अउर त जय उतरले में बावजूद । में /> बंगाल रोड …\nआरोप ”हम भईल शो अभिनेता हालांकि, और चार-पांच .” में न खातिर अभिनेता कि अभिनेता कि राष्ट्रीय के बच कम पूर्व से नाई | में लगाउले बाद गईले | सनी घटना समझ | सनी टकरा से फट लोगन खातिर जात चोट के , पंजाब से देओल में उनके बा सनी वाहन सोमवार रहल के से केहू के जात | काम …


फिलिमी अखाड़ा में कूदलन बिहार बसपा के प्रभारी ददन पहलवान – Anjoria\nबिहार में मायावती के सिपहसालार, बसपा प्रभारी, चर्चित राजनैतिक हस्ती, आ मंत्री रह चुकल ददन यादव उर्फ ददन पहलवानो अब फिलिम बनावे में आपन हाथ अजमइहें. अपना पहिलका फिलिम ‘मुकाबला’ ला ददन पहलवान सिनेमा भोजपुरी के मेगा स्टार मनोज तिवारी के साईन कइले बाड़न. एह फिलिम के निर्माण ददन पहलवान भोजपुरी के मशहूर फिल्म निर्माण कंपनी आदि शक्ति इंटरटेनमेंट संगे मिल के करीहें.\nजानल मानल फाइनेंसर दुर्गा प्रसाद मजूमदार के कंपनी आदि शक्ति इंटरटेनमेंट के सफल फिलिमन के फैक्ट्री मानल जाला. ददन यादव आ आदि शक्ति इंटरटेनमेंट के एह भोजपुरी फिलिम में मनोज तिवारी, सम्राट के. अनिल, सुशील सिंह, आ चर्चित लोक गायक राकेश मिश्रा मुख्य भूमिका में रहीहें. एकर शूटिंग मुंबई समेत अनेके जगहन पर कइल जाई. फिलिम के तकनीकी टीम आ बाकी जानकारी जल्दिए बतावल जाई.


असलम शेख के ’रखवाला’ १५ अगस्त के रिलीज होखी | CinemaBhojpuri.in\n- Tagged: रखवाला\t- no comments\tअसलम शेख के ’रखवाला’ १५ अगस्त के रिलीज होखी\nभोजपुरी परदा पर ’बंधन टूटे ना’, ’प्यार के बंधन’, ’धरती कहे पुकार के’, ’धरमवीर’, ’विदाई’, ’ परिवार’ आ ’औलाद’ जइसन सुपरहिट अउर यादगार फिलिम देबे वाला निर्देशक असलम शेख के ’रखवाला’ १५ अगस्त के रिलीज होखे वाला बा. असलम शेख के होम प्रोडक्शन कंपनी असलम शेख प्रोडक्शंस के बैनर तले बनल एह फिल्म में भोजपुरी जुबली स्टार दिनेशलाल यादव निरहुआ नायक बाड़ें आ साथ में रिंकू घोष, अवधेश मिश्रा, संजय पाण्डेय, उल्हास, माया यादव, संतोष श्रीवास्तव, सोनिया मिश्रा, पुनम वर्मा, मनोज भावुक आ बृजेश त्रिपाठी खास किरदारन में बाड़ें.\nमिलत जुलतपूरा भइल ‘रखवाला’ क शुटिंग (3)निरहुआ-रिंकू घोष ‘रखवाला’ में (3)हॉलीवुड स्टार वार्विक डेविस करीहें भोजपुरी फिल्म में अभिनय (3)हॉट अदाकारा रिंकू घोष के ‘रखवाला’ (3)राजनीति का कोख से उपजल अपराधन के पड़ताल करी ‘नसीब’ फिलिम (3)To the official site of Related Posts via Taxonomies.\tLeaveaReply Cancel reply


’मिटा देब रावणराज‘ के संगीतमय मुहूर्त | Anjoria's Weblog\nपिछला दिने महावीर मूवीज इंटरटेन्मेंट प्रस्तुति एक्शन अउर पारिवारिक ड्रामा से भरल मनोरंजक भोजपुरी फिल्म ’मिटा देब रावणराज‘ के संगीतमय मुहूर्त मुंबई के अंधेरी स्थित एम फोर यू स्टूडियो में बिहार के मोतिहारी जिला के ढाका के विधायक पवन जायसवाल का हाथे नारियल फोड़वा के करावल गइल. एह मौका पर गायक मनोज मिश्रा के अवाज में गीतकार राजेश मिश्रा के लिखल गीत संगीतकार राजेश गुप्ता के धुन पर रिकार्ड कइल गइल.\nएह मौका पर विधायक पवन जायसवाल बतवलें कि एह फिल्म से मोतिहारी शहर के अभिनेता सुभम सागर के भोजपुरी फिल्म इंडस्ट्री में पेश कइळ जात बा. फिल्म में कुल दस गो गाना रही जवना के रिकार्डिंग शुरू हो गइल बा. शूटिंग २५ सितम्बर से यू.पी. आ बिहार के मनलुभावन जगहन पर कइल जाई.\nनिर्माता महेश चौधरी, निर्देशक बाली, लेखक सुभम सागर, गीत राजेश मिश्रा, संतोष साजन, मनोहर जायसवाल, संगीत राजेश गुप्ता, छायांकन जगविन्दर सिंह हुण्डा, नृत्य नीरज मोहन, फाईट दिलीप के. यादव.\nमुख्य कलाकारन में नवोदित सुभम सागर, मोनालिसा, समीर खान, इरफान खान, कृष्णा पाण्डेय, जसवंत कुमार, दीपक भाटिया, चारू शर्मा, गोपाल राय, राम गोपाल मालवीय, दिव्या सिंह, नीता परिहार, दीपक पटेल, एस.पी. गोविन्द कुमार, आ लवी श्रीवास्तव शामिल बाड़ें.\nThis entry was posted in इण्डस्ट्री न्यूज, फिल्म and tagged मिटा देब रावणराज by Anjoria. Bookmark the permalink.


लालू खानदान के कंपनी के साढ़े तीन करोड़ के बेनामी संपति जब्त – टटका खबर\nपटना, 26 अप्रैल. बियफे का दिने इन्कम टैक्स विभाग पटना में छापा मार के फेयर ग्रौ होल्डिंग प्राइवेट लिमिटेड के3करोड़ 67 लाख के संपति जब्त क लिहलसि. एह कंपनी से लालू खानदान के चार बेकत के नाम जुड़ल रहल बा.\nअब आयकर विभाग चारा घोटाले में जेल के सजा काटत लालू प्रसाद के दुनु बेटा – तेजप्रताप आ तेजस्वी – से शुक का दिने पूछताछ करे वाला बा. दुनु जने के नोटिस भेज दिआइल बा. एह लोग के 23 अप्रैलो के बोलावल गइल रहुवे बाकिर दुनु में से कवनो जना ना चहुँपले.\nबतवले रहे लोग कि घर में सभे तेजप्रताप के बिआह का तइयारी में लागल बा आ अबहीं हाजुर नइखे हो सकत लोग.\nTags: बेनामी संपति, लालू खानदान


भोजपुरी पट्टी से साँझ चार बजे तक के सात खबर, 19 मार्च 2018, सोमार – टटका खबर\nभोजपुरी पट्टी से साँझ चार बजे तक के सात खबर, 19 मार्च 2018, सोमार\nबिहार में प्रॉपर्टी डीलर के गोली मारिके हत्या\nआरा 19 मार्च (वार्ता). भोजपुर जिला के भोजपुर इलाका में दौरागंज के आदित्य कुमार सिंह का घरे आजु सबेरे कुछ बदमाश चहुँपले आ दरवाजा खटखटवले सँ. आ आदित्य जइसहीं दरवाजा खोलले उनुका के गोली मार दिहले सँ बदमाश आ फरार हो गइले सँ. आदित्य के ओहिजे मौत हो गइल.\nजहर देके अपना तीन गो बचवन के जान ले लिहलसि\nगोपालगंज 19 मार्च (वार्ता). गोपालगंज जिला के भोरे इलाका के तिलकडुमर गांव के एगो औरत ममता देवी पारिवारिक कलह से परेशान हो के अपना तीन गो बचवन – दिग्विजय कुमार (4), शिवांगी कुमारी (5), अउर रणविजय कुमार (3) – के अतवार राति जहर खिया के मार दिहलसि. पुलिस तत्काल कार्रवाई करत ओकरा के गिरफ्तार क लिपले बिया.\nएकौना थाना के नया बनल भवन में चौकीदार फांसी लगवलसि.\nदेवरिया,19 मार्च(वार्ता). देवरिया जिला के थाना एकौना के नया बनल भवन में जगम माझां गाँव के शंकर यादव (72) नाम के चौकीदार के लाश फाँसी के फंदा से लटकत मिलल. ओकर ड्यूटी काल्हु राति थाना भवन के रखवाली ला लागल रहुवे. मामिला के पडताल जारी बा.\nगाजीपुर में नाजुक अंग पर ब्लेड चला के पत्नी के घाहिल कइलसि\nगाजीपुर,19 मार्च (वार्ता). गाजीपुर के बड़ेसर इलाका के अलावलपुर में अरविन्द शर्मा नाम के आदमी अपना पत्नी का नाजुक अंग पर ब्लेड से वार क के गंभिराह चोट चहुंपवलसि. एह लोग के बिआह 28 मई 2013 के भइल रहुवे आ ओकरा बाद अरविंद विदेश चल गइल रहुवे. ओहिजा से लवटला का बाद आए दिन अपना पत्नी के प्रताड़ित करे लागल. आ बियफे का दिने हद पार करत ओकरा पर ब्लेड चला चला के घवाहिल क दिहलसि. ओकर केशो काट दिहले बा अरविन्द शर्मा. पुलिस मामिला दर्ज क के आरोपी के जोहे में लागल बिया.\nआजमगढ में मामूली कहासुनी में भाईए के छूरा घोंपलसि\nआज़मगढ़ 19 मार्च (वार्ता). आजमगढ़ के निजामाबाद इलाका में सुल्तानपुर गाँव के बबलू खान के ओकरे भाई मामूली विवाद में छूरा घोंप के जान ले लिहलसि. बतावल जात बा कि हैण्डपम्प लगावे का बाति पर दुनु भाई का बीच महीनन से विवाद चलत रहुवे. आजुवो ओही विवाद में मामिला अजना बिगड़ल की बबलू के भाई ओकरा पर छूरा से वार क के ओकर जान ले लिहलसि. पुलिस लाश पोस्टमार्टम ला भेज के ओकरा भाई के जोहत बिया.\nहेरोइन का साथे दू गो नवही धरइले\nआरा 19 मार्च (वार्ता). भोजपुर जिला के नगर इलाका के शीतल टोला से पुलिस दू गो नवहियन के गिरफ्चार क लिहलसि जब शक का आधआर पर ओहनी के तलाशी लिहला पर दस पुड़िया हेरोइन, एगो देशी कट्टा आ कारतूस मिलल. दुनु से पूछताछ करत बिया पुलिस.\nगाजीपुर में करंट लगला से किसान के मौत\nगाजीपुर,19 मार्च (वार्ता) गाजीपुर के रेवतीपुर इलाका में बहुरीया पट्टी गाँव के संजय पाल (22) काल्हु देर साँझ अपना खेत पर धान के बोरा वाहन पर लादत रहले जब उपर से जात बिजली तार छुआ गइल आ बहुते झँउस गइलन. उनुका के जिला अस्पताल में भर्ती करावल गइल बाकिर बचावल ना ता सकल.\nTags: आजमगढ, आरा, गाजीपुर, गोपालगंज, देवरिया, भोजपुर, सासाराम\nटटका खबर, शुक, जेठ अन्हरिया दूज, 2078 विक्रमी\nभोजपुरी पट्टी से 18 अगस्त 2018 के छह गो खबर\nभोजपुरी पट्टी से अतवार6मई 2018 के6गो खबर अउर\nMore Stories From अपराध


रिलीज खातिर तइयार बा चोरवा बनल दामाद – Anjoria\nअप्रैल 27, 2010 चोरवा बनल दामाद, पवन सिंह\nभोजपुरी सुपर स्टार पवन सिहं, सीमा सिंह, रुबी सिंह, नीलिमा सिंह, आ जय सिंह. एह सिंहन के दहाड़ रउरा सुने के मिले जा रहल बा चोरवा बनल दामाद में जवन प्रदर्शन खातिर तइयार बा. ई फिल्म बिहार में बड़का थियेटरन से आपन कब्जा जमावल शुरु करी.\nअणिल अग्रवाल के बनावल एह फिल्म के निर्देशन रजनीश त्यागी कइले बाड़े. अनिल अग्रवाल के पहिलका फिल्म जोगी जी धीरे धीरे के जब दर्शक, समीक्षक, आलोचक मनोरंजक फिल्म करार दिहलें त एह नौजवान निर्माता के हौसला बुलन्द हो गइल आ अपना दुसरका फिल्म फुलौरी बिना चटनी कइसे बनी के म्यूजिक रिलीजे का पार्टी में ऊ अपना तीसरका फिल्म के एलान कर दिहलें. चोरवा बनल दामाद उहे फिल्म ह. आ अभ बन के तइयार हो चुकल बा. आदि शक्ति इन्टरटेनमेंट के प्रस्तुति आ एचटूओ प्रोडक्शन का बैनर में बनल एह फिलिम में सिंहन के दहाड़ के अलावे अली खान, प्रिया पाण्डे, अमृतपाल, माया यादव, आ मकबूल निसारो के हुँकार सुनाई दीहि. एकर गाना विनय बिहारी के, संगीत राजेश गुप्ता के, छायांकन हीरा सरोज के, आ मारधाड़ रियाज सुल्तान के बा.\nपवन सिंह एह फिल्म के ले के बहुते उत्साहित बाड़े आ कहेलें कि ई उनका फेवरिट फिल्मन में से ह


भारत के सिरमउर ह सारण - जनकदेव जनक - मैना: भोजपुरी साहित्य क उड़ान (Maina Bhojpuri Magazine)\nHome जनकदेव जनक Lekh भारत के सिरमउर ह सारण - जनकदेव जनक\nभारत के सिरमउर ह सारण - जनकदेव जनक\nसारण भारत के सबसे प्राचीनतम प्रशासनिक केंद्रन में एक रहल बा. चाहे मुगल काल होखे भा विलायती हुकूमत. आजादी के लड़ाई में भी एकर जोड़ नइखे. सब काल खंडन में सारण के परचम लहरात रहल बा. एकरा माटी में साहित्य, संस्कृति आ राजनीतिक के सोंधी महक बा. अबही तक देश के एगो राष्ट्रपति देश रत्न राजेंद्र प्रसाद आ सात गो ले बिहार के मुख मंतरी देले बा. जेमें महामाया प्रसाद सिन्हा, दारोगा प्रसाद राय, अब्दल गफुर, रामसुंदर दास, लालू प्रसाद यादव, राबरी देबी, वर्तमान में उपमुखमंत्री लालू-राबरी के बेटा तेजस्वी प्रसाद यादव बानीं.\nसारण के नामकरण\nसारंगा सकरा अरण्य, सारण्य अरथात हिरनन के जंगल. प्राचीन काल में ई क्षेत्र जंगल रहे. सारण नाम सारण्य के अपभ्रंश रूप हटे. सारन नाम के एगो गांव लहलाद पुर प्रखंड के मुख्यालय जनता बाजार से एक किलो मीटर पूरब में बा. जवन गंडकी नदी के किनारे आ महाराजगंज पैगंबरपुर मुख मारग पर बसल बा. इहां पहुंचे खातिर छपरा सिवान से बस के रास्ता भी बा. एही गांव के नाम पर सारण जिला के नाम पड़ल बा.\nसारन गांव में एगो मकदुम बाबा के मजार बा. उनकरा दरगाह में एको पथर के पिलर बा, जवन मुगल बादशाह हुमायूं के गाड़ल बाटे. इतिहासकारन के कहनाम बा कि बक्सर में शेरशाह सुरी आ हुंमायूं के सेना के बीच जम के लडाई भइल रहे, जेमे हुमायूं के हार हो गइल रहे. उ आपन जान बचा के बाचल कुछ लाव लश्कर के साथ सारन के जंगल में सरन लेले रहस आ अपना हाथी के बांधे खातिर पिलर गड़ले रहस. ऊ पिलर आज भी मकदुम बाबा के मजार के पास बाटे. जावना के देखे खातिर देश-विदेश से लोग आवत रहेला. सारन गांव के पछिम में लहलादपुर गांव बाटे. ओकरा सटले बाबा ढ़ोढ़ नाथ के विशाल मंदिर बा. जवन कबही अघोर पंथियन के मंदिर रहे. भारत पर चढ़ाई के समय मोहम्मद गोरी सारन पर भी चढ़ाई कइले रहे. एह मंदिर में भी लूट पाट आ तोड़ फोड़ भइल रहे. बाद में मंदिर के मरम्मत भइल. मंदिर के आगे वाला हिसा आजो मसजिदनुमा बाटे.\nखोदाई में प्राचीनतम अवशेष: सारन गांव के आस पास खोदाई में माटी आ पथर के बहुते मुरती, जांत, घड़ा, बरतन अदि मिलल बा. एहे गांव के स्व. मुंशी प्रसाद के खेत से पथर के धूप घड़ी मिलल. जवन उनकरा घरे राखल बा. एही गांव के गंगेश्वर प्रसाद के खेत से सात गो बड़का घड़ा निकल रहे, जवन फूट गइल. भेड़वनिया गांव में शालिग्राम के मुरती मिलल बा. जहां मंदिर बना के पूजा कइल जाता. गांव पंडितपुर बलुआ में भी एक जोड़ी जांत मिलल बा, जवन आज काल्ह के 10 गो मेहरारूअन के खींचला से ना खींचाई. ऊ जांत तपेश्वर राम मास्टर के इहां राखल बा. पुरातत्ववेता विभाग एह क्षेत्र के खोदाई करावे त बहुते दुरलभ चीज मिल सकता बा.\nसारण के प्राचीन इतिहास\nसारण विशाल देश के अंग रहे. उहां के राजा सुमति रहस. जे अयोध्या से मिथिला जाये के बेड़ा भगवान श्री राम के रिविलगंज के नारायण देव मंदिर के पास सुआगत कइले रहस.हरिहर क्षेत्र सोनपुर के भी अध्यात्मिक इतिहास बा. एहिजा गज ग्राह के लड़ाई भइल रहे. गज के आतुर पुकार पर भगवान विष्णु के आवे के पड़ल रहे. ऊ अपना सुदरशन चक्र से मार के ग्राह के मोक्ष परदान कइले रहस. गंगा, गंडक के संगम पर विश्व प्रसिद्ध मेला सोनपुर लागेला. गंगा, सरयू के संगम पर चिरांद अवस्थित बा. जवन बौद्ध, हिंदू आ मुसलिम काल के उतार चढ़ाव देखले बा. एही स्थान पर राजा मयूरध्वज के राजधानी रहे. दहियावां छपरा में ऋषि दधिचि के आश्रम रहे. जे जन कलियान खातिर आपन हड्डी तकले दान क इले रहस. गोदना सेमरिया में गौतम ऋषि के आश्रम बा. जहवां तिनलोक सुंदरी अहिल्या के भगवान श्री राम श्रप मुक्त कइले रहीं. सिल्हौड़ी में शिलानाथ महादेव के मंदिर बा. जवन राजा शिलनिधि के राजधानी रहे. दिघवारा में राजा दक्ष के किला रहे. दिघवा दुबौली में धर्म राज के यज्ञ स्थली आ भीमाबांध में भगवान बुद्ध के ठहराव स्थल बा. कुशी नगर जाये के समय भगवान बुद्ध इहां आराम कइले रहीं. ओ घड़ी ओकर नाम भिक्षुकबांध रहे, जवना के अपभ्रंश नाम आज भीखाबांध पड़ल बा. भीखाबांध में आजो विशाल बट वृक्ष बाटे ,जवना के जड़ कहवां बा पता नइखे. हर जगे बड़ोह जमीन से सचल बा. बगल में भइया बहिनी के एगो मंदिर भी बाटे. थावे में सिंघासनी माई के मंदिर बा. जहवां रहसू भगत बाघ के दउरी करस. उनुकरे के सिंघासनी माई दरशन देले रही. आमी में अंबिका माई के मंदिर बा ,जहवां सती आपन आत्मदाह हवन कुंड में कइले रही. माघर में दुनियाराम बाबा के मंदिर बा, जे अंगरेजन से लोहा लेले रहीं. अपना क्रांतिकारी जीवन में विलायतियन के सामने कबहूं घुटना ना टेकनी. आइने अकबरी में सारण के बहुत विवरन बा. राजा टोडरमल जमीन के पैमाइस करवले रहस. ओह में सारण के भौगोलिक इकाई प्रकट भइल. गंगा ,गंडक आ घाघरा नदी से घिरल सारण कबहूं कौशल राज के अंग रहे. बौद्ध साहित्य से पता चलेला कि आरजन के आवे से पहिले इहां चेरो जाति के लेग रहत रहे. जब चीनी यात्री ह्वान सांग भारत आइल रहस, त गंगा के उत्तरी तट रिविलगंज के नारायण देव मंदिर भी गइल रहस. उहां राजा अशोक के स्तूप पिलर आ माटी के बरतन में राखल भगवान बुद्ध के भस्म देखले रहस. जवन एगो ब्राह्मण संइच के राखले रहस.कुंभ स्तूप दिघवारा में बाटे. ओह टाइम सारण गाजीपुर प्रशासकीय क्षेत्र में रहे. जवना के वरनन (761-762 एडी) पूर्व में मिलता. एकर जानकारी बेलवां के खोदाई में मिल अवशेष से पता चलत बा. मध्ययुग में सारण काफी विकसित आ प्रगति पर रहे.\nसारण पर विदेसीयन के हमला\nचीनी सेनाध्यक्ष ह्वेन सेन (647 एडी) में सारण पर चढा़ई कइले रहे. जवना में इहां से सांस्कृतिक, आरथिक आ सामाजिक बेवस्था के तहस नहस हो गइल. गंगा, गंडक आ घाघरा के किनारे बसल सोनपुर से बरौली तक, गोपाल गंज से बैकुंठपुर तक, सारन से परसा तक के क्षेत्र सबसे जादे प्राचीन बाटे.\nसन् 1211 ई. से लेके 1226 ई तकले एह पर तर्क आ आफगानन के शासन रहे. एही दौर में बंगाल के गवरनल गयासुद्दीन सारण पर चढ़ाई कर कब्जा जमा लेहलस. एह क्षेत्र पर कब्जा करे खातिर नसरूद्दीन बोगरा खां आ ओकर बेटा मोजीउद्दीन केकेुबाद के बीच भी लड़ाई भइल रहे. आखिर में घाघरा नदी के किनारे बाप -बेटा में ताल मेल हो गइल. समसुद्दीन एलियास बंगाल के बादशाह रहे. उहो सारण पर डीठ गड़ले रहे. एक दिन चढ़ाई कके सारण के बंगाल में मिला लेहलस. बाद में जाैन पुर के राजा सन् 1397 ई. में चढ़ाई कर सारण आ चंपारण के अपना क्षेत्र में मिला लिहलें. ओकरा बाद जाैनपुर शासक के सारण पर 121 वर्ष शासन रहल. सन 1518 में बंगाल के राजा हुसैन शाह अपना पराक्रम से सारण के अपना अधीन कर लेहलस. सिकंदर लोदी भी अपना शासन काल में सारण के एगो जिला बनवले रहे. मियां हुसैन फारमुली के सारण आ चंपारण के जागीरदार बनवले रहे. ओह टाइम सारण क्षेत्र जल खेत के नाम जानल जाव. बंगाल के राजा हुसैन शाह के बेटा नसरत शाह सिकंदर लोदी के शासन काल में उनकरा दिल्ली के सरदार से बगावत कइले रहे. जवना के मुगल बादशाह बाबर ना पसंद कइलस आ सन 1529 ई. में नसरत शाह के हरा के शाह मोहम्मद मारूफ के जागीदार बनवलस. 45 बरीस बाद अकबर सन 1574 ई में बंगाल के अफगानी बादशाह दाउद खां के हरा देले रहे. ओह टाइम सारण बिहार के छह सरकारन में एक रहे. एकरा बाद भी काफी उथल पुथल भइल.\nडच्चन के शोरा फैक्ट्री\nसारण के आरथिक विकास में डच्चन के जोगदान भुलावल ना जा सकेला. सन 1666 ई. में डच्चन के आगमन सारण में भइल रहे. उ लोग सारन, सारया सतुआ, माधर के साथ आउर कइइगो जगे शोरा के फैक्ट्री खोलले रहे लोग. जवना में नोनिया जाति के लोगन के रोजगार भरपुर मिलल रहे. सारण के शोरा विदेसन में काफी मशहूर रहे.\nसन 1726 ई में फकरूदौला जब बिहार के गवरनल बनल त ऊ सारण के शासक शेख अब्दुला के फौजी कारवाइ करके हटा दिहलस. साथ ही पटना के हुकूमत लेके सिवान चल गइल. उहां ऊ एगो माटी के किला बनवले रहे. कुछ बरीस बाद ऊ अवध भाग गइल.\nसारण में अंगरेजन के पहिला का फौज\nसारण में अंगरेजन के पहिला का फौज सन 1757 ई. में आइल रहे. पलासी के मैदान में अंगरेजी फौज आ सिराजुदौला के बीच घमासान जुध भइल रहे. एह में सिराजुदौला के हार हो गइल. सन् 1762 ई में लॉर्ड क्लाइब बक्सर के मैदान में मीरकासिम आ सिराजुदौला के भी हरवले रहे. ओही समय हुस्सेपुर के युवराज फतह शाही अंगरेजन के कर देवल बंद कर देले रहलन .ओकरा बाद अंगरेज उनकरा के भी हरा देहलनस. फतह शाही के हार के बाद अंगरेज गोविंद राम के सिवान आ गोपालगंज में कर वसूले खातिर बहाल कइलस. बाद में जनता के सहयोग से फतह शाही सन 1772 ई में गोविंद राम के मार दिहलें रहस. तब अंगरेज फतह शाही के चचेरा भाई बसंत शाही के हुस्सेपुर के राजस्व किसान आ मीर जमाल के सरकारी राजस्व अधीक्षक बनवले रहे. फतह शाही चुप ना बइठलें, सन 1775 ई में ऊ बसंत शाही आ मीर जमाल के भी मार दिहलें. मउका मिलते दोनों के मार दिहलें. ओकरा बाद अंगरेज फतह शाही के पीछे हाथ धो के पड़ गइलें, बाकिर फतह शाही हाथे ना अइलें. बक्सर में जीत के बाद अंगरेजन के दबदबा दिल्ली तक बढ़ गइल रहे.\nसन 1857 के जंग में भी सारण आगे\nसन 1857 ई. में जब पूरा देश आजादी के जंग में कूदल रहे, ओह में सारण के जवान भी पीछे ना रहलें. आम जनता के बगावत पर उतर गइला से अंगरेजन के खजाना छपरा से पटना ले जाये के पड़ल रहे. सुगौली चंपारण में लोग अंगरेजन के चहेटे लागल. जनता के मदद से हिंदुस्तानी सिपाही सिवान के मजिस्ट्रेट पर चढ़ाई कइले रहस. एकर खबर मिलते छपरा के रेजिडेंट मजिस्ट्रेट दाना पुर भाग खड़ा भइलें. उग्र भीड़ गंगुआ आ दरौली अफीम कारखाना में भी जमके लूट पाट कइले रहे. अतने ना भीड़ गुठनी आउट पोस्ट पर भी हमला कइलस, बाकिर अंगरेज गोरखा सेने के मदद से विद्रोह के दबा दिहलस. तब आंदोलनकारी गुठनी के रास्ता गजियापुर आ बलिया के तरफ भाग गइले. जब जगदीश पुर के बाबू वीर कुंअर जंगे आजादी में कूदले ओह में सारण के वीर बांकुरन के भी भरपूर साथ रहे. सन 1866 ई.चंपारण भी सारण के हिस्सा बन गइल रहे. एही टाइम सारण में अंगरेजन एगों पुलिस चौकी आ फौजदारी अदालत कायम कइले रहे. सन 1779 में इहां ग्रीम नामक कलक्टर के बहाली भइल रहे. ओकरा खिलाफ हसन अली खां बगावत कइले रहस. ऊ जमादार ख्वाजा मोहम्मद नूर के परदादा रहस. जे सारण जिला में जमादार रहस. हसन अली मो सर अली के इमाम के पूरबज रहस. 1857 में ख्वाजा हसन अली सिवान के मजिस्ट्रेट रहस. जबकि 1834 ई में मिस्टर डब्ल्यू एफ मेवमोनर सारण के कलक्टर रहस. सन 1829 में सारण बिहार के क मिशनरियन में एगो रहे. जवना में तिरहुत, आरा आ सारण के सरकार रहे.\nसन 1887 ई. के दौरान देश में आजादी के लहर चलत रहे. भारतीय कांगरेस के स्थापना हो चुकल रहे. 1908 ई में बिहार प्रांतीय कांगरेस की स्थापना हरिहरक्षेत्र मेला सोनपुर में भइल. अध्यक्षता सरफराज हुसैन खां बहादुर कइले रहीं. ओह बैठक में मौलाना मजहरूल हक सहेब भी शामिल रहीं. सन 1992 में भरतीय कांगरेस के इजलास बिहारे में भइल रहे. सुआगत समिति अध्यक्ष मौलाना मजहरूलहक के बनावल गइल रहे. सन 1914 ई में गोलमेज कांफरेंस के भरतीय प्रतिनिधि के रूप में भी मौलाना मजहरूलहक साहेब शामिल रही.भारत में छिड़ल होम रूल के लड़ाई 1916 ई में बिहार से ब्रज किशोर प्रसाद आ मौलाना मजहरूल हक भी शामिल भइल रहीं.महात्मा गांधी जब चंपारण में किसानन के मदद से सत्याग्रह शुरू कइले रहीं, ओह में डॉ राजेंद्र प्रसाद, ब्रज किशोर प्रसाद आ मौलाना मजहरूलहक साथे रहीं. सन 1919 ई में खिलाफत आंदोलन शुरू भइल. सन 1920 में असहयोग आंदोलन शुरू भइल ,जवना के अध्यक्ष डॉ राजेंद्र प्रसाद रहीं. मौलाना मजहरूलहक साहेब के पुस्तक ‘ मदर इंडिया’विलायती शासन के नींव हिला देले रहे. सदाकत आश्रम , पटना बिहार विद्यापीठ आउर राष्ट्रीय महा विद्यालय के स्थापना में भी डॉ राजेंद्र प्रसाद, ब्रज किशोर प्रसाद आ मौलाना मजहरूलहक जोगदान रहल बा.\nसारण 1972 -73, पेज 5-6, जन संपर्क विभाग सारण\nअंक - 63 (19 जनवरी 2016)


कविता – Anjoria\nरामजियावन दास बावला देश भयल आजाद मगर रण कै बरबादी पउलस के,सोचऽ आजादी पउलस के ? के के आपन खून बहावल,के आपन सर्वस्व लुटावल,केकर लड़िका बनै कलक्टर ई ओस्तादी पउलस…\nआनन्द संधिदूत के दू गो कविता\n(एक) फूल के, फर के, टपक-चू के निझा जाए के बा.के रहल, कइसन रहल एहिजे बुझा जाए के बा. फूल के पचकत तपन बन के जुड़ा जाए के बाए दिया…\nमार्च 25, 2021 Editor\nडॉ अशोक द्विवेदी सगरी परानीभइल आजु शहरीगँउवाँ का बिचवाँ मेंसून परल बखरी ! घरनी ले पुतवे का छोह में धधइलीपूत का गदेलन में जाइ अझुरइलीबुढ़ऊ के बहरी कझाँय-झाँय कोठरी !…\nहमार जान ह भोजपुरी\nअप्रैल 16, 2018 Editor\n– डॉ. हरेश्वर राय हमार सान ह हमार पहचान ह भोजपुरी, हमार मतारी ह हमार जान ह भोजपुरी। इहे ह खेत, इहे खरिहान ह इहे ह सोखा, इहे सिवान ह,…\nडॉ. कमल किशोर सिंह के दू गो कविता\nजनवरी 1, 2018 Editor\n– डॉ. कमल किशोर सिंह (1) पाला साल बीतते फेरु से पडे़ लागल जाड़ा. लागेला हमरा के मारी देलस पाला. मन घास पात अस मऊरा कठुआ जाला रूई आ धुईं…\nअक्टूबर 16, 2017 Editor\n– जयशंकर प्रसाद द्विवेदी ललछौंहा कवनों फोड़ा टीसत रहे कुलबुलात रहलें चोरी चुपके परजीवी कृमि चीरा लगते अंउजाइल बहरियाए लगलें । तीखर घामे दँवकल भीत जुड़ाले पेटे पेट अदहन अस…\nमार्च 16, 2017 Editor\nलिटी-चोखा – डॉ. कमल किशोर सिंह आहार अनोखा लिटी चोखा का महिमा हम बखान करीं. ई ‘बर्बाकिउ बिचित्र बिहारी’ बेहतर लागे घर से बहरी, दुअरा-दालान, मेला-बाज़ार, कहंवो कोना में छहरी.…\nफिरू बसन्त चलि आइल\nफरवरी 3, 2017 Editor\n– अशोक द्विवेदी ओढ़नी पियर, चुनरिया हरियर / फिरु सरेहि अगराइल जाये क बेरिया माघ हिलवलस, रितु बसन्त के आइल! फुरसत कहाँ कि बिगड़त रिश्ता, प्रेम पियाइ बचा ले सब,…\nकवन गीत हम गाईं बसन्ती\nजनवरी 31, 2017 Editor\n(वसन्त पंचमी, 1ली फरवरी 2017, प मंगल कामना करत) – अशोक द्विवेदी कठुआइल उछाह लोगन के, मेहराइल कन -कन कवन गीत हम गाईं बसन्ती पियरी रँगे न मन !! हर…\nसितम्बर 23, 2016 Sub-editor\n– नीमन सिंह बतइब हो हम का करीं….. कइसे करीं कइसे रहीं का खाई का पहिनी ? बतइब हो हम का करीं…. कहवां मूती कहवां हगीं केकरा संगे बात बिचारी…\nजुलाई 19, 2016 Editor\n– जयशंकर प्रसाद द्विवेदी आजु निकहे बिखियाइल बानी माई बचवन पर नरियात नरियात लयिकवो मुरझा गईलें आँखिन के लोर थम्हात नइखे फेरु अझुराइल नोचब बकोटब खिलखिलात, हंसत, मुस्कियात केतना रंग…


Bhojpuri: सतुआ आ ठेकुआ के सहारे विश्व भ्रमण कइला के कथा: पिनसिन से घर के खरचा चलते रहे. रिटायरमेंट का घरी जौन रुपया मिलल रहे ऊ जीवन बितावे खातिर पर्याप्त रहे. विश्व भ्रमण करावे वाली एगो कंपनी से तीनों जाना संपर्क कइल लोग. पता चलल कि दस गो देश के भ्रमण पर एक आदमी के तीन लाख रुपया लागी. एमें खाना- पीना नइखे. खाली घुमावे के प्रबंध बा, खाए आ नाश्ता करे खातिर आपन खरचा करे के परी. हं, चाय- बिसकुट मिल जाई. त एह भ्रमण में फ्रांस भी रहे. इंटरनेट बतवलस कि फ्रांस में दूगो केला के दाम 0.49 यूरो बा. ऊहो वजन कके. जदि केरा 0.25 किलो बा (250 ग्राम) त बड़े- बड़े केला दू गो आई.\nअगिला दिने फेर पुरुष समाज के सतुआ, ठेकुआ आ चिउड़ा से मन उबिया गइल. त एगो उपाय खोजाइल. देखल लोग कि 500 ग्राम के ब्रेड (पाव रोटी) के दाम 1.92 यूरो बा माने रुपया में 168 रुपया. त छवो आदमी कहल लोग कि दू परानी के 336 रुपया परी. कौनो बात ना, जब एतना खरच भइल त एक दिन ब्रेड के आनंद लिया सकेला. ओह दिन एक बेरा ब्रेड आ नमकीन, अचार वगैरह खाके खूब तृप्त भइल लोग. बाकिर खइला का बाद लागल कि ब्रेड एकाध दिन त खाइल जा सकेला, रोज- रोज ना. काहें से कि अगिला दिन ब्रेड खाके कब्ज नियर हो गइल. आधा किलो के ब्रेड के लोथ एक आदमी खाइयो ना पावल. ब्रेड स्लाइस नियर काटल ना रहे. ओकरा के नोचि के खाए के रहे. आधा किलो ना खा गइल त डस्टबिन में फेंके के परल. अगिला दिने चिउड़ा के एगो नया व्यंजन के अविष्कार भइल. खाए के 20 मिनट पहिले चिउड़ा के पानी में भिंगा दिहल जाउ. बीस मिनट में चिउड़ा फूलि के खाए लाएक हो जाउ. फेर ओकरा में जेकरा अंचार मिलावे के बा ऊ अंचार मिलावे आ जेकरा गुर मिलावे के बा ऊ गुर मिलावे. ढेर आदमी भींजल चिउरा का संगे अंचार आ नमकीने पसंद करे. एहीतरे देखत- देखत दस दिन बीति गइल. घूम फिर के जब भोजपुरिया भाई लोग अपना देश भारत आइल लोग तो लागल कि भात- दाल, तरकारी आ रोटी संसार के सबसे स्वादिष्ट भोजन ह. ऊहे भात- दाल जौन जीवन भर खइले रहे लोग, ओमें नया सवाद आवे लागल. बाकिर सचहूं एह छवो लोगन के ऊपर खाए के मद में नाम मात्र के खर्च भइल. त हमनी के पुरनिया एही से सतुआ, चिउड़ा, ठेकुआ आ नमकीन के परंपरा ना रखले रहल ह लोग. ओकरा में बहुते गहिर दूर दृष्टि बा. Source-https://hindi.news18.com/news/bhojpuri-news/story-of-world-tour-with-the-help-of-satua-and-thekua-in-bhojpuri-3817592.html